Dragan Lukač tvrdi: Proslava Dana Republike Srpske bezbedna uz hiljade policajaca! • HAPPYTV.RS\nDragan Lukač tvrdi: Proslava Dana Republike Srpske bezbedna uz hiljade policajaca!\nMinistar unutrašnjih poslova RS Dragan Lukač izjavio je da policija nema informacije da bi bezbednosno mogao biti ugrožen bilo koji skup obeležavanja 9.januara.\nOn je dodao da će proslavu obezbeđivati više od hiljadu pripadnika MUP-a.\n- Policija će biti spremna da reaguje na bilo kakvo ugrožavanje građana na skupovima - rekao je Lukač novinarima u Banjaluci.\nMinistar policije RS je rekao da će na svečanom defileu učestvovati više od hiljadu učesnika, među kojima su sportisti, kulturno-umetnička društva, policija i ostali.\n- MUP će učestvovati sa oko 200 pripadnika Specijalne jedinice policije, Specijalne antiterorističke jedinice, Јedinice za podršku, posebne snage policije, redovna policija, te saobraćjana policija - naveo je Lukač.\nMinistar unutrašnjih poslova RS ocenio je da bi srpski pripadnici u Oružanim snagama BiH (Treći pešadijski - Republika Srpska puk) trebalo da učestvuje u proslavi Dana Republike, s obzirom na to da taj puk baštini vrednosti Vojske Republike Srpske.\nMinistarka odbrane BiH Marina Pendeš odobrila je da na svečanostima povodom Dana RS učestvuje samo Vojni orkestar Oružanih snaga BiH.\nLukač je naveo da od vojnika očekuje da poštuju naređenja, ali da bi onaj ko im je zabranio učešće trebalo da objasni zašto je to učinio.\n- Izmijenjen je zakon i 9. januar kao dan koji slavimo i obeležavamo nije u suprotnosti sa Ustavom i ni na koji način nisu imali pravo da zabrane Trećem pešadijskom RS puku da učestvuje u ovoj proslavi - zaključio je Lukač.


Humanitarna aukcija za Manju - portret Emira Kusturice (38326465) - Limundo.com\nMinimalna cifra koju možete da ponudite je: 30020 din\nHumanitarna aukcija za Manju - portret Emira Kusturice\nBroj aukcije: 38326465\n( 9. avg 2015, 20:16h)\nJOŠ JEDNA HUMANITARNA AKCIJA ZA POMOĆ NEMANJI!!!\nOd kako je naš Nemanja oboleo, veliki broj ljudi se odazvao u nameri da pomogne u prikupljanju novca za njegovo lečenje kroz niz održanih humanitarnih akcija.\nMeđu njima, čovek koji je takođe spoznao značaj Nemanjinog lečenja, našao se i naš poznati slikar Srba Milošević De Moravis.\nSrba Milošević De Moravis radi na najpoznatijem svetskom slikarskom mestu Montmartre Paris i poznat je kao jedan od najboljih portretista na Montmartre -u. Pred njim su stajali mirno predsednici država, svetski poznati glumci, ministri i ličnosti iz svetskog džet seta..\nSrba je rešio da jedno od svojih umetničkih dela, portret Emira Kusturice veličine 150x120 cm u tehnici akril na platnu, pokloni Nemanji Ivanoviću za potrebe njegovog lečenja u Nemačkoj gde se on sada nalazi. Svoje delo poklanja da bi se pomoglo ozdravljenju jednog mladog čoveka, i to, s obzirom da su Nemanji neophodna finansijska sredstva, prodajom pomenute slike, koja će biti realizovana licitacijom u trajanju od 10 dana, kada će se prihvatiti najbolja ponuda i sva sredstva od prodaje slike biti uplaćena na Nemanjin račun.\nUlepšajte Vaš dom, lokal, poslovni prostor, restoran kupovinom jednog izvanrednog umetničkog dela i istovremeno pomozite našem Nemanji da što pre ozdravi!\nHumanitarna aukcija za Manju - portret Emira Kusturice JOŠ JEDNA HUMANITARNA AKCIJA ZA POMOĆ NEMANJI!!!\nUlepšajte Vaš dom, lokal, poslovni prostor, restoran kupovinom jednog izvanrednog umetničkog dela i istovremeno pomozite našem Nemanji da što pre ozdravi! 38326465 Humanitarna aukcija za Manju - portret Emira Kusturice


Unaprjeđenje i uspostavljanje novih mjera i usluga socijalne zaštite kroz zajedničku saradnju podstiče kvalitetnije i bolje odrastanje djece u svom okruženju\nInformacija JU Centar za socijalni rad BPK Goražde\nSocijalna zaštita je djelatnost kojom se ostvaruje društvena briga i interes za socijalnu sigurnost osoba kojima je pored svih drugih mjera i regulativa za ostvarivanje ekonomske i socijalne sigurnosti, potrebna pomoć i podrška društvene zajednice.\nPoseban akcenat u radu Centra za socijalni rad usmjeren je na zaštitu porodice, a prije svega na zaštitu djece bez roditeljskog staranja.\nDjeca bez roditeljskog staranja su posebno osjetljiva kategorija, a u rad s njima uključeni su stručnjaci iz različitih oblasti kako bi osigurali najbolji interes djeteta.\nPored zakonom utvrđenih nadležnosti, Centar prati i usmjerava psihofizički razvoj djeteta, otkriva sklonosti i sposobnosti u zadovoljavaju potrebe za ljubavlju, sigurnošću i afirmacijom, izgrađuju kulturne, higijenske i radne navike, formira karakterne osobine i izgrađuje konstruktivan i aktivan odnos prema životu i društvenoj sredini.\nU cilju zadovoljavanja naprijed navedenih potreba djeteta, Centar uključuje sve raspoložive aktere u zajednici, vladin, nevladin sektor, kao i privatne kompanije.\nNakon smrti majke Melvedine Hurić, njena maloljetna kćerka i sin ostali su bez roditeljskog staranja, a obzirom da je stariji sin Safet ispunjavao uslove i izrazio želju da preuzme brigu o bratu i sestri, Centar je djecu privremeno povjerio bratu Safetu. Porodica je živjela u veoma specifičnim socio – ekonomskim i stambenim uslovima, niko u porodici nije radio, izdržavali su se od primanja po osnovu socijalne zaštite, stambeni uslovi su bili veoma nepovoljni, a stambeno okruženje je negativno uticalo na život ove porodice.\nU zajednički timski rad, u cilju pomoći i podrške porodici Hurić uključeni su svi raspoloživi akteri u zajednici. Centar za socijalni rad je u saradnji sa osnovnim školama i predškolskim ustanovama porodici pružao kontinuiranu savjetodavnu, kao i svaku drugu potrebnu pomoć i podršku.\nU cilju obezbijeđenja osnovnih egzistencijalnih uslova, Safet je na preporuku Centra za socijalni rad, a uz finansijsku podršku NVO World Vision zasnovao radni odnos na određeno vrijeme u Tvornici alata Goražde, gdje je kasnije uz puno razumijevanje menadžmenta firme i svog ličnog angažmana potpisao i ugovor o radu i na poslu ostvaruje jako dobre rezultate.\nPutem Gradske uprave Grada Goražde trajnije stambeno pitanje bit će riješeno kroz projekat CEBII – zatvaranje kolektivnih centara i alternativnog smještaja pružanjem javnih stambenih rješenja, gdje se porodica nalazi na listi korisnika, međutim do konačne realizacije projekta, tj. do izgradnje stambenog objekta, adekvatna stambena jedinica porodici je dodijeljena od strane JU Centar za socijalni rad BPK-a Goražde.\nKako stan nije bio upotpunosti uslovan za stanovanje, firma Emka Bosnia doo Goražde, kao društveno odgovorna firma pokazala je visok stepen senzibiliteta i pobrinula se za kompletnu adaptaciju istog kroz renoviranje kupatila, unutrašnjih zidova, stolarije, nabavke i ugradnje kuhinje, prostirki i namještaja. Elektro-uređaji za stan obezbijeđeni su od strane privatnog lica iz Sarajeva.\nZahvaljujući razumijevanju i podršci predstavnika firme Emka Bosnia, izvršena je primopredaja ključeva, a dvadesetdvogodišnji mladić, koji s puno ljubavi i odgovornosti brine o mlađoj sestri i bratu će nakon svih poteškoća s kojima se susretao, živjeti u mnogo boljim i humanijim uslovima.\n„Naprijed navedeno potvrđuje da unaprjeđenje i uspostavljanje novih mjera i usluga socijalne zaštite kroz zajedničku saradnju, uključivanje i pomoć svih raspoloživih aktera u zajednici rezultira boljem i kvalitetnijem životu najosjetljivijih kategorija stanovništva, a u konkretnom slučaju direktno utiče na prevenciju smještaja u ustanovu socijalne zaštite i odrastanje djece u svom okruženju“- ističe v.d. direktorica Centra za socijalni rad BPK-a Goražde Sanela Zec.


Laguna - Bukmarker - Nova knjiga Vanje Bulića u prodaji od 15. aprila - Knjige o kojima se priča\nNova knjiga Vanje Bulića u prodaji od 15. aprila\nJoš jedan bestseler iz pera Vanje Bulića! Autor majstorskih trilera posle „Simeonovog pečata“ čitaoce će obradovati još jednim trilerom koji kombinuje kontekst tajnih društava i srpske istorije. Novi roman Vanje Bulića „Jovanovo zaveštanje“ u prodaji će biti od ponedeljka, 15. aprila, u knjižarama Delfi, Laguninim klubovima čitalaca kao i na sajtovima www.laguna.rs i www.delfi.rs. „Jovanovo zaveštanje“ odgovara na pitanje da li se blago templara nalazilo na Svetoj gori.\nU Čikagu i Sankt Peterburgu, u isto vreme, ubijena su dva čoveka sa istim imenom – Zoran Sedlar. Lanac ubistava se nastavlja u Beogradu, Moskvi, Solunu i Beču. Sve ubijene povezuje – Miroslavljevo jevanđelje: na koži u pazušnoj jami imali su istetovirane monograme iz najstarijeg srpskog ćiriličnog spisa. Novinar Novak Ivanović kreće tragom ovih ubistava i postaje zatočenik velike zavere u koju su upleteni mafija, društvo „Za kralja i otadžbinu“, srpske i ruske diplomate, tajne službe, templari... Novakov prijatelj Oliver, majstor stripa, pokušava da otkrije tajnu skrivenu u crtežima i monogramima koji nisu suštinski vezani za tekst Jevanđelja. Kada saznaju da su originalne kožne korice Jevanđelja zamenjene krajem trinaestog veka, kada su i templari bili na Svetoj gori, dva prijatelja odlaze u Hilandar u kojem se Miroslavljevo jevanđelje nalazilo sedam vekova...\n„Beskrajno sam uživao dok sam skupljao građu i pisao ’Jovanovo zaveštanje’“, otkriva Vanja Bulić, „kao što sam siguran da će i čitaoci uživati. ’Jovanovo zaveštanje’ je savremeni triler u kome se razotkriva tajna stara osam vekova. A gde je tajna – tu je i zavera. A gde je zavera – tu su i avanture, nepredvidivi događaji i ubistva. Kao i u ’Simeonovom pečatu’, u mojoj novoj knjizi čitaoci će naći pregršt istorijskih i religijskih činjenica, legendi, maštovitih spajanja legendi i istine... Na kraju će čitalac postaviti logično pitanje: šta je u ovoj knjizi fikcija, a šta realnost? Ubeđen sam da će svaki pažljivi čitalac znati šta je pravi odgovor. Bio bih srećan kada bi ova knjiga pokrenula akciju za povratak Miroslavljevog jevanđelja u Hilandar. Svetogorski monasi iskreno veruju da će one koji su izneli Jevanđelje iz Hilandara pratiti prokletstvo... Jevanđelje je izneto iz Hilandara 1896. godine. Dovoljno je podsetiti se kakvu je golgotu prošao i još prolazi srpski narod u poslednih 115 godina, pa shvatiti da priča o prokletstvu nije puka igra reči“, kaže Vanja Bulić.\nZa prvih 100 kupaca u knjižarama Delfi koji kupe knjigu „Jovanovo zaveštanje“ Laguna i kozmetička kuća Avon obezbedile su vredne poklone!


Zaboravite fudbal! Srbija postaje zemlja nekih drugih sportova! - Dnevni.rs\nSrbija je poznata kao zemlja ekipnih sportova, jer su odavno još u bivšoj Jugoslaviji naši klubovi pravili velike rezultate. Nakon raspada zemlje i nacionalne selekcija u košarci, rukometu, odbojci, vaterpolu osvajale su medalje na velikim takmičenjima.\nOsim toga, fudbal je i dalje nacionalni sport broj jedan, ali naša fudbalska reprezentacija nema nikakve rezultate. Košarkaši i rukometaši (sem sppradično) ne donose više medalje sa velikih takmičenja) odbojkaši ponekad, a jedino su vaterpolisti na nivou…\nZato je vreme da Srbija shvati da polako postaje zemlja nekih drugih, pre svega individualnih sportova.\nKažu da se snaga jedne zemlje u sportu ogleda baš u tome koliko je sportski jaka u atletici,plivanju, gimnastici, veslanju, kajaku borilačkim sportovima…\nMeđutim, poslednjih godina situacija se menja. Umesto ekipnih sportova Srbija polako postaje velesila u individualnim sportovima gde smo proteklih 20 godina bili na margini.\nOsim vaterpolista, i donekle odbojkaša, koji donose i donosili su medalje sa velikih takmičenja sada naša zemlja postaje poznatija u svetu po atletičarima, kajakašima, plivačima, veslačima, tekvondistima….\nIvana Španović, Emir Bekrić, Tatjana Jelača Asmir Kolašinac u atletici, te sestre Nikolina i Olivera Moldovan, Marko Novaković u kajaku, Milica Mandić u tekvondou, Velimir Stjepanović u plivanju postaju polako idoli nacije i srpske dece…\nBroj njihovih medalja se uvećava iz godine u godinu i verovatno će ih u narednim godinama biti sve više.\nZato i ne čudi odluka države da više ne ulaže u klubove (Crvenu zvezdu i Partizan) već da ih privatizuje, a da taj novac usmeri na individualne sportove koje razvijaju bazu…\nKakvo je vaše mišljenje o ovoj promeni u sportskom sistemu Srbije?


InfoBrcko.com - Članak je filtriran: Nedjelja, 26 Avgust 2018\nČlanak je filtriran: Nedjelja, 26 Avgust 2018\nCijeli život proveo u svom selu: Umro jedan od najstarijih ljudi u BiH\nJedan od najstarijih ljudi u BiH Dragoljub Galić preminuo je danas u rodnim Golešima kod Banje Luke u 109. godini.\nŠefik Džaferović pozdravio zabranu ulaska Zaharu Prilepinu u BiH\nZamjenik predsjedavajućeg Predstavničkog doma Parlamentarne skupštine Bosne i Hercegovine Šefik Džaferović (SDA) stao je u zaštitu odluke Obavještajno-sigurnosne agencije (OSA) o zabrani ulaska ruskom borcu na stranim ratištima Zaharu Prilepinu.\nTuzlanski supružnici Dinko i Fatima Ratajc godinama su ljubitelji ekstremno ljutih paprika i sosova, a zbog siromašnog bh. tržišta na kojem je teško pronaći ovakve vrste proizvoda odlučili su pokrenuti vlastiti porodični obrt. Nekoliko proizvoda danas se nalazi pod njihovim brendom "Ljutko" koji je prvi ovakve vrste registrovan u našoj zemlji.\nLokalni tim Brčko Asocijacije srednjoškolaca BiH crtaju mural kod stadiona "Jedinstvo"\nLokalni tim Brčko Asocijacije srednjoškolaca u Bosni i Hercegovini će 30. augusta (četvrtak), realizovati završetak obnove i crtanja murala koji se nalazi kod stadiona Jedinstva, a predstavlja nas kao mlade ljude koji žele promjene ali i nešto što sami stvaramo, bez ičije pomoći.\nTuristi i Brčaci nikada ne zaobilaze Aziz Agu\nBogato ljeto sa turistima ni ove godine nije zaobišlo našeg Brčaka Aziz Agu Šehovića koji je sa svojom kočijom i najljepšim konjima provozao mnoge kroz grad Brčko i okolna mjesta.


Dačić objasnio svoje stavove Rikeru\nSrna 03.07.2012 23:22\nBEOGRAD - Mandatar za sastav nove vlade Srbije Ivica Dačić rekao je da je veoma zadovoljan što se američka administracija ne miješa u način formiranja vlade Srbije, ali da razumije zainteresovanost administracije SAD da se upozna o glavnim ciljevima te buduće vlade.\nDačić rekao je da je danas zamjenika pomoćnika državnog sekretara SAD Filipa Rikera upoznao o svom stavu, kao i zajedničkom stavu SNS-a, URS-a i koalicije SPS-PUPS-Jedinstvena Srbija o budućim ciljevima vlade Srbije.\nDačić je naveo da će on i njegovi koalicioni partneri u budućoj vladi nastaviti put Srbije ka EU, razgovore sa Prištinom o Kosovu i Metohiji, poštujući do sada postignute dogovore, unapređivati politiku mira, bezbjednosti i stabilnosti u regionu, nastaviti borbu protiv kriminala i korupcije, kao i održavati ekonomsku i finansijsku stabilnosti Srbije.\n"Smatram da Srbija mora da ima strateško partnerstvo sa SAD, da je Amerika najveća svetska sila i da to Srbija mora da uvažava. Zato sam veoma zadovoljan što se američka administracija ne meša u način formiranja vlade Srbije, ali, s druge strane, razumem zainteresovanost da se upozna o glavnim ciljevima nove vlade Srbije", rekao je Dačić novinarima u Beogradu.\nMandatar za sastav nove vlade Srbije Ivica Dačić zatražio je večeras blagoslov od Njegove svetosti patrijarha srpskog Irineja za sastavljanje vlade.\n"Zatražio sam blagoslov večeras za sastav vlade, što je u interesu svih građana koje god da su vere ili mišljenja", rekao je Dačić novinarima u Patrijaršiji.\nOn je istakao da njegova uloga u novoj vladi neće biti da razdvaja i dijeli, već da se nađe "zajednički imenitelj" - da se sačuva mir, da svi građani imaju ista prava i da Srbija sačuva državne i nacionalne interese, kao i da sabere "kolektivnu snagu" za jačanje države.\nPatrijarh Irinej rekao je da mu je drago što može da pozdravi mandatara za sastav nove vlade Srbije i ocijenio da formiranje vlade nije ni lak niti jednostavan posao, poput prilika u kojima se Srbija sada nalazi.\n"Potrebno je mnogo dobre volje i svesti da u ovom vremenu moramo svi biti jedinstveni. Mislim da je jedinstvo prva stvar i prva potreba trenutno u našem javnom političkom životu i da svima nama, celom narodu, mora da bude interes da se Srbija podigne sa nivoa na kome se nalazi, da se stvore bolji uslovi - politički, ekonomski i drugi", rekao je patrijarh Irinej.\nPatrijarh Irinej je dodao da je Srpska pravoslavna crkva (SPC) zainteresovana da i u novoj vladi Srbije postoji ministarstvo vjera, samostalno ili spojeno sa nekim drugim resorom, po mogućstvu sa Ministarstvom za dijasporu ili sa nekim drugim srodnim ministarstvom, kao što je Ministarstvo kulture.\nOn je naglasio da se SPC ovim prijedlogom ne miješa u život države, jer, kako je istakao, "crkva je odvojena od države".\nNovih 18 droga stiglo u Srbiju


Petreus: U poslednja 24 časa započeli smo više ofanziva posebno u okolini Bagdada\nKomandant američkih snaga u Iraku, general Dejvid Petreus, izjavio je da su njegove snage, tokom protekla 24 časa, pokrenule novu ofanzivu protiv pobunjenika Al Kaide u okolini Bagdada kao i u samom gradu, koristeći poslednje dodatne borbene snage čije je upućivanje u Irak predsednik Buš naredio u januaru.\nGeneral Dejvid Petreus je najavio ove ofanzive na današnjoj konferenciji za štampu.\n”U poslednja 24 časa započeli smo više ofanziva posebno u okolini Bagdada. Takodje nastavljamo sa nekoliko operacija u samom Bagdadu.“\nGeneral Petreus je rekao da ove operacije imaju za cilj oblasti koje su bezbedna utočišta za Al Kaidu, kao i baze za pripremanje napada automobilima bombama.\n”Radi se o prilično velikoj koordinisanoj ofanzivnoj operaciji, sa svim novim snagama, koja je tek započela.“\nGeneral je rekao da koristi prednosti činjenice da su poslednje dodatne američke snage konačno pristigle, što mu je dalo više mogućnosti da vrši napade na pobunjenike na njihovom terenu. General Petreus nije pružio nikakve detalje o ovim operacijama, ali je saopštio da su proteklih dana uhapšena dva ključna pobunjenička lidera. On je to izjavio na zajedničkoj konferenciji za štampu sa američkim sekretarom za odbranu, Robertom Gejtsom, koji je doputovao u jednodnevnu posetu Iraku. Sekretar Gejts je rekao da je došao da izvrši pritisak na iračke lidere da ostvare napredak ka nacionalnom izmirenju koje je, kako američka vlada veruje, ključno za dugoročnu stabilnost u Iraku.\n”Da li je ovo težak proces? Jeste zbog istorije ove zemlje. Medjutim, nisu samo Amerikanci i naši koalicioni partneri voljni da preuzmu rizik, već i znatan broj Iračana. To su ljudi kojima pokušavamo da pomognemo.“\nNa istoj konferenciji za štampu, američki ambasador u Iraku, Rajan Kroker, govorio je o teškoćama da se irački lideri navedu da krenu napred.\n”Radi se o odlukama i kompromisima medju Iračanima, ako očekujemo da zbilja imaju efekta. SAD ne mogu da same da dodju do rešenja i nametnu ih, kao i rokove za njihovo sprovodjenje i da kažu - ovo morate da učinitei za budućnost svoje zemlje. “\nAmbasador Kroker i sekretar Gejts su govorili o nastojanjima da se postigne izmirenje na lokalnom nivou širom Iraka. Rano jutros, Gejts, Kroker i Petreus posetili su novu Zajedničku bezbednosnu stanicu u jugoistočnom Bagdadu, u kojoj operišu i američke i iračke snage. Visoki američki i irački funkcioneri rekli su posetiocima da se na lokalnom nivou ostvaruje izvestan napredak u odnosima izmedju sektaških grupa, ali da to još uvek nije slučaj na nacionalnom nivou.


DRAMA NA SVETOG NIKOLU Napadač upao kod čoveka dok je slavio slavu i pretio da će baciti bombu, poznat je i motiv | Novi Centar\nNaslovna Društvo DRAMA NA SVETOG NIKOLU Napadač upao kod čoveka dok je slavio slavu...\nDRAMA NA SVETOG NIKOLU Napadač upao kod čoveka dok je slavio slavu i pretio da će baciti bombu, poznat je i motiv\nNapadač nikoga nije poštetedo\nOsnovno javno tužilaštvo u Leskovcu odredilo zadrzavanje Srđanu F. iz Leskovca, zato što je pokušao da prinudi Ivana D. iz Leskovca da mu vrati 10.000 evra koje mu je dao na zajam.\nOsumnjičeni je otišao u kuću oštećenog, koji je sa porodicom proslavljao Svetog Nikolu, te uz pretnju da će baciti bombu i sve ih pobiti, počeo sa fizičkim napadom, tako što ih je udarao šakama i pesnicama.\nNapadač nikoga nije poštetedo, pa je u besu izudarao kako oštećenog, tako i njegovog sina, ženu, oca i majku koja je invalid i u kolicima, a koju je izbacio iz kolica pri čemu je zadobila povrede čija težina još nije utvrđena.\nPrethodni članakDRAMA U SRPSKOM GRADU: Vlasnik OTPADA nasrnuo na INSPEKTORE, polio se benzinom i pretio da će se zapaliti! (VIDEO)\nSledeći članakLAVROV VRAĆA IKONU Dodikov poklon stiže nazad radi daljeg razjašnjavanja putem Interpola!


Roland LEC-S Flatbed - Roland DG Srbija - Difol d.o.o.\nOtključajte svet mogućnosti pravljenja profita. Istražite uzbudljiva nova tržišta, Štampajte na standardnim i nestdandarnim objektima, za spoljašnju i unutrašnju upotrebu.\nVersaUV S serija fletbed printera donosi vrhunsku raznovrsnost u UV štampi kako bi vas odvela dalje od tradicionalne kolor štampe i uobičajenih materijala\nS serija štampa direktno CMYK plus Bela i Lak na praktično bilo koju fleksibilnu ili rigidnu podlogu ili objekte do 200mm visine i 100kg/m2 težine – tako da je sada moguće direktno štampati grafiku visokog kvaliteta na predmete koji su ranije smatrani za previše debele ili teške.\nNeuporediva kompatibilnost materijala\nMogućnošću izbora veličine stola (do 1696 x 3818 mm), sa multi-zonskim vakuumom, S serija fletbed printera donosi konstantan očaravajući kvalitet štampe na tanke i debele materijale – štampajte materijale za prototipe pakovanja za jedan posao, a zatim teške ploče za POS displeje.\nJedinstveno sušenje na niskim temperaturama Rolandovih LED UV boja čini S seriju idealnom za upotrebu sa velikim brojem standardnih materijala, ali i neuobičajenih materijala poput akrila, plastike, drveta, stakla, kože, metala itd.\nOtkrijte beskrajne mogućnosti primene\nOtključajte svet mogućnosti pravljenja profita. Istražite uzbudljiva nova tržišta, Štampajte na standardnim i nestdandarnim objektima, za spoljašnju i unutrašnju upotrebu. S serija fletbed printera je idealna za visoku produkciju proizvoda na zahtev i korporativno brendirane predmete, koji su se ranije štampali na situ ili tamponu. Prevaziđite jednostavnu štampu blok boje i teksta i štampajte puni kolor, visokog kvaliteta, fotografskih slika, logotipa itd. Osim toga, štampajte, na neobičnim objektima poput nameštaja, muzičke opreme, električnih uređaja i još mnogo toga. Robusni dizajn stolova je napravljen za grafiku velikog formata, sajamsku grafiku, izražajne POS displeje, primenu u industrijskom obeležavanju, štampi pakovanja itd.\nPonudite zaista jedinstvene, premium proizvode vašim klijentima\nZa moćni vizuelni efekat na dizajnu enterijera, POS displejima, umetničkim delima, promotivnim proizvodima, jednostranim ili dvostranim reklamama, S serija fletbed printera nudi očaravajuće specijalne efekte, uključujući teksture, efekte reljefiranja ECO UV Belim i Lak bojama.\nPrilagodite vaš printer S serije vašim potrebama produkcije\nDa li tražite da povećate kapacitete produkcije personalizovanih maski za mobilne ili želite da štampate na mermeru, postoji printer S serije koji se uklapa u vaš budžet i radni prostor. Izborom između 4 modela, 2 širine stola i 3 dužine stola 826 x 2090 mm, 1696 x 2090 mm, 1696 x 3090 mm, 1696 x 3818 mm.\nPrimena printera Roland S Flatbed serije\nRaznovrsnost S serije fletbed UV printera je čini idealnim rešenjem za široki spektar primene i industrija. Od prototipa pakovanja do industrijskog obeležavanja, ove robusne mašine mogu da služe kao karika koja nedostaje u vašem proizvodnom procesu, ili kao konačno rešenje za vaše potrebe štampe. Ispod se nalaze samo neki od primera primene koje su mogući uz pomoć S serije Rolandovih fletbed UV printera.\nRoland S serija se koristi od strane mnogih biznisa da skrati proizvodni proces i poveća prihod ostavljajući štampu u kući. Širokim stolom i odličnom visinom štampe, možete printati proizvode svih vrsta, uključujući metalne roletne, akrilne displeje, ili velike drvene predmete.\nKreirajte jedinstvena pakovanja od po jednog komada ili u malim tiražima korišćenjem velikog broja materijala. Uz pomoć konfiguracije sa lakom kao spot bojom, teksturnom štampom i mogućnošću reljefnog efekta, možete pustiti mašti na volju i praviti kreativnije i impresivnije prototipe\nUsled niske temperature sušenja UV boja, možete bezbedno štampati na elektronske uređaje bez mogućnosti toplotnog oštećenja. Uz svoj nemagnetni senzor visine, S serija je rešenje bez rizika za štampu na mobilne telefone, tablete ili laptopove. Dugotrajnost štampe vam omogućava da print traje duže u sredinama sa visokom temperaturom, poput prostorija sa serverima ili industrijskim radionicama.\nDarežljivi vertikalni prostor od 200mm vam daje slobodu da proširite portfolio personalizovanih proizvoda. S serija vam omogućava da štampate na izazovnim predmetima, poput vrhova drvenih stolova, kožnih kofera ili kofera za putovanja, ili štampati male objekte u velikim tiražima usled velike dimenzije radnog stola.\nMožete komotno zadovoljiti velike narudžbine ili istovremeno štampati nekoliko poslova u malim tiražima. CMYK, bela i lak su dostupne boje omogućavajući vam da lako personalizujete olovke, loptice za golf, kožne sveske i druge promotivne proizvode u visokim tiražima, kao i štampa sa promenljivim podacima koja vam omogućava da date jedinstveni detalj svakom predmetu.\nBilo da koristite penu, dibond, akril ili koreks, S serija može da odgovorim vašim potrebama za reklamama. Opcije bele i laka vam omogućavaju da dodate teksture i reljefni print, kako biste štampali reklame za putanje ili Brajevu azbuku na materijalima.\nBilo da štampate nalepnice u komercijalne ili industrijske svrhe, S serija je idealno rešenje. Možete štampati porudžbine u velikim tiražima brzo i efikasno, ili štampati nekoliko poslova malih tiraža istovremeno. Možete čak štampati jedinstvene serijske brojeve upotrebom funkcije štampe varijabilnih podataka.\nProstrani radni sto vam omogućava da štampate direktno na velika slikarska platna, u foto kvalitetu visoke rezolucije i širokom spektru boja. Darežljivi vertikalni prostor od 200mm znači da ne morate da se ograničavate na slikarskim platnima, možete štampati metalne tabake, drvene ploče, betonske ploče, ili čak kocke polistirena.\nSledeća generacija u tehnologiji vakuuma i početne tačke\nRolandov fletbed S serije poseduje višezonski vakuum sto da bi optimizovao print. Postavite više polaznih tačaka na stolu i stavite sledeći materijal na jednu, dok druga nastavi da štampa, za neprekidni proizvodni proces. Funkcija kontra vakuum vam olakšava da postavite i pozicionirate teše objekte koji su komplikovani za rukovanje. Mehanizmi visoke preciznosti vam omogućavaju precizno poravnanje štampe i konstantan kvalitet printa za printom.\nŠtampajte na velikom broju materijala i objekata\nJedan od najboljih UV fletbed printera na tržištu, UV led lampe niske temperature i napredne ECO-UV boje nude izuzetnu kompatibilnost materijala. Robusna aluminijumska građa minimizira vibracije, dok višezonski vakuum sto drži materijale u mestu za stabilnu štampu. Štampajte na maltene bilo kom materijalu do 200mm visine i 100 kg/m2 težine, uključujući PVC i plastiku, metal, staklo, drvo, slikarsko platno, ploče, kožu, tkaninu itd.\nJednostavne karakteristike za pojednostavljenu postavku i bezbedan, efikasan rad\nVersa UV S serija fletbed printa uključuje moćni RIP i rešenje za auomatizaciju procesa rada, pojednostavljujući produkciju. Kako biste uštedeli na vremenu i novcu, izbegli greške, media preseti su dostupni za do 8 printova i materijala, kako bi se odmah iskoristili na istim ili sličnim poslovima.\nPoseban kontrolni panel, jednostavan za korišćenje, nudi lak i fleksibilan rad.\nAutomatski media senzor detektuje visinu podloge supstrata za pogodnu štampu na materijalima nepravilnog objekta i različitih veličina.\nBezbednosi senzor oko baze uređaja čuva operatera u najizazvonijim uslovima rada.\nECO-UV boje su izuzetno otporne na spoljašnju i unutrašnju upotrebu, nudeći otpornost na grebanje i hemikalije. ECO-UV boje traju do 6 meseci napolju, a uz lakirani efekat i do 2 godine napolju. Pakovane su pogodno za korisnike u 220cc kertridže i boje su bezbedne nakon sušenja. Pravilna ventilacija je potrebna tokom rada, a S serija je spremna za priključivanje ventilacije jer poseduje priključak za jednostavnu konekciju na sistem filtracije vazduha.\nAutomatizovani Sistem Cirkulacije Boje sprečava beli i lak pigment od taloženja kako bi se smanjio utrošak bele i laka i osigura konstantnu gustinu otiska za izuzetan kvalitet slike kroz čak i najdugotrajnije proizvodne poslove.\nPreviousPrevious project:VersaUV LEC2-300NextNext project:LEC-S Belt


Policija zatvorena za medije, informacije nelegalno cure\nKonferencija "Kako policija komunicira sa građanima?"\nKomunikacija policije Srbije na društvenim mrežama popravila se tokom poslednjih godina, ali bi mogla da bude mnogo bolja. Ipak, zatvorenost prema medijima i istovremeno nelegalno curenje informacija prema taboidnim medijima i dalje su glavni problemi, koji narušavaju poverenje građana i u policiju, i u medije, rečeno je na konferenciji "Kako policija komunicira sa građanima?", na kojoj su predstavljeni rezultati regionalnog istraživanja na ovu temu.\nMaja Vukasović, predstavnica Nezavisnog udruženja novinara Srbije, rekla je da u svih šest država u kojima je vršeno istraživanje o policiji i medijima - Srbiji, Crnoj Gori, Bosni i Hercegovini, Makedoniji, Albaniji i na Kosovu, postoje slični problemi, mada situacija nije ista.\n"Generalno, ministarstva unutrašnjih poslova i policijske uprave nisu dovoljno transparentne, spore su u davanju informacija, čak ih u nekim slučajevima ni ne daju", pa novinari moraju da se obraćaju poverenicima za informacije od javnog značaja, što im zbog previše slučajeva i predugog čekanja obesmišljava posao.\nPoseban problem, vrlo izražen u Srbiji, jeste curenje informacija iz policije o istragama koje su u toku, što predstavlja kršenje zakona i što ugrožava te istrage. Istovremeno, postoji i velika tabloidizacija medija, takođe posebno u Srbiji, pa mediji u trci za većom čitanošću i gledanošću objavljuju informacije koje ne bi smeli, ne poštujući novinarske standarde i kodeks.\nOna je iznela preporuke, prema kojima je zakone neophodno poštovati i primenjivati neselektivno, kada je u pitanju komunikacija i javnost rada policije. Policija bi trebalo da poveća transparentnost, da redovno objavljuje izveštaje o radu, da objavljuje statističke podatke i druge informacije, dodala je Vukasović.\nMarko Živković, stručnjak za digitalne medije, koji je radio istraživanje, podsetio je na maksimu britanskog parlamenta: "Institucije su tamo gde su građani". "A građani su na društvenim mrežama", ocenio je.\n"Generalno, policije jesu prisutne, ali ne dovoljno i doživljavaju društvene mreže kao tradicionalne medije. Nedostaje glavna komponenta društvenih mreža - komunikacija", rekao je Živković i podstio da čak 12,5 miliona ljudi u regionu koristi internet, a da je čak 78 odsto ljudi na društvenim mrežama, što je vrlo visok procenat i na svetskom nivou.\nVIDEO: O nastupu srpske policije na društvenim mrežama\nŽivković je preneo preporuke prema kojima je potrebno, putem komunikacije, stvoriti zajednice na društvenim mrežama. Potrebno je i da policija koristi te platforme ne samo za promociju, već i edukaciju ljudi i upućivanje kako mogu da pomognu policiji u radu.\nAleksandar Bojović, novinar Politike koji prati rad policije, rekao je da je policija zatvorena, i prema građanima, i prema novinarima. "Odgovori na pitanja ne stižu kad za to postoji potreba javnosti, nego po nečijoj proceni da li to ide u prilog Ministarsvu. Novinari moraju da se dovijaju kako bi dobili zvanične odgovore, da bi kvalitetno informisali građane o nekoj temi", rekao je on i preneo da policajci imaju bojazan da i nezvanično govore za medije.\nVladimir Džigurski, potpredsednik Strukovnog udruženja policije "dr Arčibald Rajs", rekao je javnost treba da bude informisana o događajima kojima se bavi policija, ali da je na portparolu težak posao odličivanja koje se informacije smeju objaviti, a da ne ugroze istragu.\nVIDEO: O snimcima policijskih akcija na društvenim mrežama\n"Zato je verovtno takva procedura. I jedna sitnica može da utiče na osvetljavanje dela, kad je recimo ubistvo u pitanju", rekao je on.\nPredstavnici MUP-a i Ministarstva odbrane bili su pozvani na konferenciju, ali se nisu odazvali pozivu.


Dijana Dragutinović: Pad nacionalnog proizvoda Srbije više od pet odsto | Hronika\nPočetna strana > Hronika > Dijana Dragutinović: Pad nacionalnog proizvoda Srbije više od pet odsto\nDijana Dragutinović: Pad nacionalnog proizvoda Srbije više od pet odsto\nMinistar finansija Diana Dragutinović izjavila je da je usled recesije bruto domaći proizvod (BDP) u Srbiji pao ispod minus pet odsto, a deficit budžeta iznosi oko 4,5 odsto BDP, pa nije isključila mogućnost novog rebalansa budžeta do kraja godine.\nZbog manjih prihoda u odnosu na planirane rashode budžeta, Srbija će morati da razmotri mogućnost da dodatno smanji javnu potrošnju, kazala je ministarka Dragutinović za Radioteleviziju Srbije (RTS).\nDragutinović je iznela i da za smanjenje javne potrošnje postoje dva rešenja: smanjenje broja zaposlenih u državnoj administraciji, uz odgovarajuće socijalne programe ili temeljna reforma penzionog i socijalnog sistema.\nMinistarka finansija je rekla da će smanjenje rashoda budžeta, koje bi podrazumevalo otpuštanje zaposlenih, biti krajnja mera, za koju se ona ne zalaže i da bi pre takve eventualne mere ili bila povećana stopa poreza na dohodak ili porez na dodatu vrednost.\nMinistarka finansija je kazala i da će usled recesije do kraja godine doći do pada inflacije, bez obzira što je od početka godine ona dostigla oko 7,2 odsto\nPlan vlade Srbije je da u 2009. inflacija iznosi najviše osam odsto.


Pojeftinjenje lekova za penzionere već u toku februara\nImajući u vidu sve težu materijalnu situaciju u društvu, a naročito mere racionalizacije i štednje koje se odnose i na penzionere, u vidu smanjenja penzija, Dom zdravlja Novi Bečej je u saradnji sa lokalnom samoupravom i udruženjima penzionera osmislio predlog da se penzionerima omogući kupovina lekova po ceni koja je za 10% niža od regularne. Kupovina lekova često je jedna od najvećih stavki u budžetu penzionera, pa bi smanjenje cena lekova trebalo da ga bar malo rastereti, smatra Anđelka Korovljev, direktorka Doma zdravlja opštine Novi Bečej: “Šta to znači? Znači da će penzioneri preko udruženja, oni koji su članovi udruženja, moći da ostvare to pravo u apoteci Doma zdravlja Novi Bečej. Trenutno radimo na izmeni informatičkog programa koji će omogućiti da penzioneri to pravo ostvare.\nPenzioneri će dva puta mesečno, planiramo da to bude onim danima kada primaju penziju ili sutradan, moći uz karticu, koja je trenutno u izradi, da ostvare ovo pravo, na šalterima naše apoteke. Planirano umanjenje cena je za lekove sa negativne liste, tj. za one lekove koji se inače kupuju.“\nUmanjenje cena lekova ne odnosi se na one lekove koji se dobijaju na recept. Kako Korovljev objašnjava, tu se i dalje nastavlja sa plaćanjem participacije i učešća, jer je to oblast koju je definisala država i ona ne može da se menja. Smanjenje cena se odnosi samo na komercijalne lekove, odnosno one koji se i inače kupuju. Realizacija smanjenja cena iekova za penzionere u iznosu od 10% planirana je za februar, navode iz Doma zdravlja.\nOstrvo\t2 Polet\t5 Ličnosti\t393 Stevan Davidović\t137 KPJ\t35 Muzika\t15 Dizači tegova\t13 Fudbal\t167 Aleksandar Kasaš\t17 Konstantin Vukov\t2 Genocid\t2 Biserno ostrvo\t5 Trgovina\t3 Sport\t152 Glavaševa kuća\t11 Paulina Sudarski\t12 Partizani\t3 Svetlopisci\t24 Manastir\t3 Bočar\t16


28.11.2019 Obilježen Dan OS BiH za pripadnike i jednice sa vojne lokacije kasarna OS BiH „Rajlovac“\nSvečanim vojnim postrojavanjem jedinica, koje su locirane u kasarni OS BiH „Rajlovac“, 27. novembra 2019. godine, obilježen je Dan Oružanih snaga Bosne i Hercegovine za pripadnike i jednice sa ove vojne lokacije.\n28.11.2019 Obilježavanje 1. decembra - Dana Oružanih snaga BiH u kasarni „Kozara“ Banja Luka\n28.11.2019 Obilježavanje 1. decembra - Dana Oružanih snaga BiH u kasarni „Adil Bešić“ u Bihaću\nKomanda i jedinice 2. pješadijskog bataljona i ostalih jedinica Oružanih snaga Bosne i Hercegovine razmještenih u kasarni “Adil Bešić” u Bihaću su 27. novembra 2019. godine, svečanim postrojavanjem obilježili 14. godišnjicu formiranja Oružanih snaga BiH. Pored pripadnika Oružanih snaga BiH, svečanosti su prisustvovali predstavnici civilnih institucija i organizacija Unsko-sanskog kantona i Grada Bihaća.\n28.11.2019 Dan Oružanih snaga BiH obilježen u kasarni „Vojvoda Radomir Putnik“ Doboj\n28.11.2019 Obilježen Dan Oružanih snaga BiH u vojnodiplomatskim predstavništvima BiH u svijetu\nU vojnodiplomatskim predstavništvima Bosne i Hercegovine u svijetu obilježen je 1. decembar - Dan Oružanih snaga BiH i 14. godišnjica osnivanja Oružanih snaga BiH.\n28.11.2019 Obilježen Dan OS BiH na lokacijama 4.pbr OS BiH\nU kasarnama 4. pješadijske brigade OS BiH "Božan Šimović" Čapljina, „Ante Bruno Bušić“ Livno, „Bilećki Borci“ Bileća, „Kosova“ Ustikolina i „Miralem Jugo“ Livač svečanim postrojavanjem jedinica obilježena 14. godišnjica formiranja OS BiH.\n27.11.2019 Svečani prijem za pripadnike MO i OS BiH u povodu Dana Oružanih snaga BiH\nU povodu obilježavanja 1. decembra - Dana Oružanih snaga BiH, u Domu Oružanih snaga BiH u Sarajevu 27. novembra 2019. godine održan je svečani prijem za profesionalna vojna lica, državne službenike, zaposlenike i civilna lica Ministarstva odbrane BiH i Zajedničkog štaba Oružanih snaga BiH.\n27.11.2019 Na lokacijama 5. pješadijske brigade OS BiH obilježen Dan OS BiH\nSvečanim postrojavanjem jedinica 5. pješadijske brigade na lokacijama razmještaja, 27. novembra 2019. godine obilježena je 14. godišnjica osnivanja Oružanih snaga BiH, 1. decembar - Dan Oružanih snaga Bosne i Hercegovine.\n25.11.2019 ORUŽANE SNAGE BiH U 2019. GODINI\nOružane snage Bosne i Hercegovine u potpunosti su posvećene izvršavanju svih Zakonom o odbrani definiranih misija i zadataka, uključujući angažman pripadnika OS BiH u zemlji i inostranstvu, kao i odgovornost koju, kao legalna i legitimna vojna sila, države imaju prema svim građanima i očuvanju teritorijalnog integriteta i suvereniteta Bosne i Hercegovine. Funkcioniranje Oružanih snaga BiH tokom 2019. godine obilježili su brojni izazovi, prvenstveno zbog toga što nemamo dovoljno finansijskih sredstava, ali bez obzira na poteškoće, kvalitetnim radom i dodatnim naporima, uspješno su realizirani planirani zadaci te u gotovo svim oblastima ostvareni zapaženi rezultati.\n22.11.2019 U kasarni „Mato Lučić Maturica“ u Kiseljaku održana manifestacija „Dan otvorenih vrata“\nU povodu obilježavanja Dana Oružanih snaga BiH u kasarni „Mato Lučić Maturica“ u Kiseljaku je 21. novembra 2019. godine održana manifestacija „Dan otvorenih vrata“. Ova manifestacija u organizaciji 2.pješadijskog bataljona 5.pješadijske brigade OS BiH je proteklih godina već prerasla u tradicionalni događaj, kojem se podjednako raduju i naši dragi gosti i pripadnici jedinice.


Home AP Vojvodina Pokrajina i Grad Zrenjanin obnovili košarkaški teren na Bagljašu\n„Otvorili smo još jedan u nizu sportskih terena, ovoga puta u Zrenjaninu. Sekretarijat ulaže u razvoj sporta i sportsku infrastrukturu, a u današnjem susretu sa gradonačelnikom Simom Salapurom bilo je reči i o daljim ulaganjima u ovoj oblasti, sa posebnim osvrtom na školski sport.\nPokrajina je u Zrenjaninu, koji slovi za grad sporta, podržala i veliki broj sportskih organizacija, što će u narednom periodu biti nastavljeno“, istakao je Basta.\nOn je podsetio i na ulaganje Sekretarijata od 400.000 dinara u Veslački klub „Begej”, koji je sredstva dobio putem konkursa za finansiranje posebnog programa kojim se doprinosi razvoju sporta u AP Vojvodini, za projekat pod nazivom „Škola veslanja u školama“.\n„Reč je o terenu po najnovijim standardima i upravo smo danas razgovarali i o mogućnostima unapređenja sportske infrastrukture u ovom delu naselja, te o planovima da to učinimo ravnomerno i u drugim mesnim zajednicama na teritoriji našeg grada“, istakao je gradonačelnik Salapura i dodao da je ovaj sportski teren na otvorenom izuzetno važan zbog mladih i dece koja se tu okupljaju i treniraju.\nOn je ukazao i na značaj ovog projekta koji se ogleda u njegovoj ulozi kada je reč o košarkaškim klubovima, i o pristupačnosti novih terena na otvorenom za sve rekreativce i profesionalne sportiste.\nPrevious articleKompletna obnova Doma za duševno obolela lica „Čurug“\nNext articleSekretar Milošević pozdravio studente prve godine Pedagoškog fakulteta u Somboru


Bajram u Tuzlanskom kantonu obilježilo osam saobraćajnih nesreća – Haber.ba\nNa području tuzlanske regije prvi bajramski dan i noć obilježile su saobraćajne nesreće, bez većih incidenata, navedeno je u izvještaju Ministarstva unutrašnjih poslova Tuzlanskog kantona (MUPTK).\nPrema izvještaju Ministarstva unutrašnjih poslova Tuzlanskog kantona, u protekla 24 sata na području ovog kantona dogodilo se osam saobraćajnih nesreća u kojima je povrijeđeno šest osoba.\n“U dvije saobraćajne nesreće tri osobe su zadobile lakše tjelesne povrede, a u dvije saobraćajne nesreće doktori se nisu izjasnili o stepenu povreda kod tri osobe. U četiri saobraćajne nesreće nastupila je materijalna šteta“, istakli su iz MUP-a TK.\nKada je riječ o počinjenju krivičnih djela, iz MUP-a TK su kazali da veći incidenti u ovom kantonu nisu zabilježeni, piše “Klix“.\nTeme:Bajram, izdvojeno, saobraćajne nesreće, Tuzla, Tuzlanski kanton


Bratunac: Obilježavanje stradanja Srba u podrinju 5. jula\nčetvrtak, 03 jul 2014 09:55\nBratunac - Stradanje Srba u Podrinju tokom proteklog rata biće obilježeno u Bratuncu u subotu, 5. jula, u organizaciji Odbora Vlade Republike Srpske za njegovanje tradicije oslobodilačkih ratova.\nPredsjednik Pododbora za obilježavanje značajnih istorijskih datuma Velimir Dunjić rekao je da je programom obilježavanja predviđeno da na gradskom groblju u Bratuncu bude služen parastos ubijenim i poginulim Srbima srednjeg Podrinja, te da budu položeni vijenci na Spomen-krstu, dok će kod crkve Uspenja presvete Bogorodice u Bratuncu biti upriličeno obraćanje zvaničnika i duhovni program.\nOn je na konferenciji za novinare u Banjaluci rekao da se na poziv članovima Predsjedništva BiH da dođu na obilježavanje stradanja Srba u Podrinju tradicionalno odazove samo član Predsjedništva BiH iz reda srpskog naroda.\n"Stalno pozivamo i predstavnike iz FBiH, međutim svi su oni okrenuti 11. julu. Čak smo imali problema zbog pozivanja, jer smo pozivali predstavnike vlasti u Srpskoj ne gledajući na nacionalnost i pozivali da se poklone sjenima svojih komšija", istakao je Dunjić.\nOn je dodao da pojedini predstavnici druga dva naroda u organima vlasti Republike Srpske, iako rade i primaju platu u Srpskoj, pozive na ovakve skupove doživljavaju kao provokaciju.\nPomoćnik ministra rada i boračko-invalidske zaštite Republike Srpske Duško Milunović pozvao je predstavnike diplomatskih predstavništava u BiH da dođu na obilježavanje, podsjećajući da im je i ove, kao i prethodnih godina, upućen zvanični poziv.\nOn je rekao da su se za sada odazvale samo ambasade Srbije i Rusije, da su predstavnici Ambasade Japana rekli da ne mogu doći, te da je iz OHR-a najavljen dolazak zamjenika visokog predstavnika u BiH Urlike Hartman.\n"Zločin u Podrinju nije se desio u jednom danu, on je sistematski vršen tokom svih godina odbrambeno-otadžbinskog rata. Mislim da su, osim Sarajeva, gdje su Srbi masovno i na zvjerski način stradali, i stradanja Srba u visokoj Krajini, u Podrinju počinjeni najveći zločini nad Srbima u odbrambeno-otadžbinskom ratu", istakao je Milunović.\nOn je rekao da je od 1992. do 1995. godine na području Srebrenice, Zvornika, Skelana, Milića, Bratunca i Vlasenice ubijeno 2.370 Srba, a na širem području srednjeg Podrinja i Birča 3.267 Srba.\n"Karakteristično za pripadnike tzv. Armije BiH i potomke nekadašnjih `handžar divizija` jeste da su zločine najčešće činili za vrijeme najvećih pravoslavnih praznika. Karakteristično je da je Srebrenica bila dugi period zaštićena zona UN, ali da su iz te zaštićene zone tokom čitavog rata napadana srpska sela i većinom su stradali civili", rekao je Milunović.\nOn je naglasio da je samo na pravoslavni Božić 1993. godine u zoru napadnuto selo Kravica kod Bratunca i ubijeno 49 srpskih civila, 80 ih je ranjeno, a sedam muškaraca zarobljeno, odvedeno u Srebrenicu i nakon zvjerskog mučenja i ubijeno, te da je neposredno poslije Pravoslavne nove godine 16. januara 1993. godine u Skelanima ubijeno 69 civila, 165 ranjeno, a 30 zarobljeno, od kojih se polovina nije vratila svojoj kući.\n"Za zločine nad Srbima, Haški tribunal je osudio Nasera Orića pod čijom komandom su se svi zločini desili, na dvije godine, ali nakon žalbenog postupka, presuda je preinačena i zločinac je pušten", podsjetio je Milunović.


Da li će Kristofer Hil biti ambasador SAD u Beogradu?\nSputnjik je zamolio za odgovor Ambasadu SAD u Beogradu, a saopštenje iz pres službe ambasade prenosimo u celosti:\n- Svako saopštenje o imenovanju novog ambasadora dolazi iz Bele kuće. Ambasador Godfri je na toj poziciji dve godine i služi na zadovoljstvo predsednika. Kada Bela kuća proglasi njegovog naslednika, postoji redovan proces slanja formalne nominacije Senatu, zakazivanja rasprave i čekanje rezultata i potvrde glasanja. Ambasador Godfri ostaje posvećen poslu ambasadora SAD u Srbiji.\nKristofer Hil u Srbiji je najpoznatiji po tome što je bio izaslanik SAD tokom 1998. i 1999, na pregovorima koji su prethodili NATO agresiji. Učestvovao je u i u pregovorima koji su doveli do Dejtona i kraja rata u BiH, kao najbliži saradnik Ričarda Holbruka.\nOTKRIVAMO: Šta se krije iza vesti - Agent CIA evakuisan iz Srbije zbog "havanskog sindroma"\n30. 09. 2021. u 09:00\nSLUČAJ "HAVANSKI SINDROM": Amerika nas uvlači u svoj rat s Rusima\n29. 09. 2021. u 21:00\nHil je američki diplomata koji potiče iz diplomatske porodice, pošto mu je i otac bio diplomata.\nStejt departmentu se pridružio 1977. godine, a prvo nameštenje u inostranstvu bilo mu je u ambasadi SAD u Seulu od 1983. do 1985. godine.\nBio je ambasador SAD u Albaniji od oktobra do decembra 1991. godine, Severnoj Makedoniji od 1996. do 1999. godine, a u Srbiji ga najviše pamte po tome što je bio specijalni izaslanik američkog predsednika za Kosovo i Metohiju 1998. i 1999. godine, u vreme NATO agresije na našu zemlju. Hil je bio jedan od tri glavna pregovarača (EU je predstavljao Volfgang Petrič, a Rusiju Boris Majorski) koji su vodili razgovore pre konferencije u Rambujeu.\nO Kosovu i Metohiji govorio je 2019. godine, kada je rekao da nije protiv promene granica, ali uz oprez. On je istakao „da je korekcija granica važno pitanje, koje ne može biti rešeno bez dobrog poznavanja situacije i sagledavanja kako bi na to reagovali građani“.\n- To nisu teme poput sastavljanja godišnjeg budžeta, već je reč o dugoročnoj budućnosti, naglasio je američki diplomata.\nZato s tim pitanjem treba biti oprezan, napomenuo je Hil i dodao da on ne bi žurio.\nTakođe, učestvovao je i u pregovorima koji su doveli do kraja rata u BiH i Dejtonskog sporazuma.\nBio je najbliži saradnik Ričarda Holbruka tokom Dejtonskih mirovnih pregovora 1995. godine. Holbruk ga je u svojoj knjizi o Dejtonu opisao kao „briljantnog, neustrašivog i polemički nastrojenog“. Kako ga je opisao Holbruk, „Hil je u isto vreme bio i smiren i strastven, što je dodatno unapredilo njegove ekstremno dobre pregovaračke veštine“.\nHil je 2005. bio i na čelu američke delegacije koja je pregovarala sa Severnom Korejom o smirivanju nuklearne krize.\nPotom je bio ambasador u Poljskoj od 2000. do 2004. godine i u Južnoj Koreji od 2004. do 2005. godine, kada je postao pomoćnik državnog sekretara SAD za Istočnu Aziju i Pacifik\nPoslednja diplomatska služba bila mu je na mestu ambasadora SAD u Iraku, gde je proveo 16 meseci sve do diplomatske penzije 2010. godine.\nKristofer Hil dobio je nagradu za mir Fondacije „Robert Frejzer“ za svoju ulogu u pregovorima o Kosovu. Makedonska vlada dodelila mu je zvanje počasnog građanina zbog zasluga tokom njegove ambasadorske misije u Skoplju.\nKristofer Hil ambasada SAD u Beogradu Entoni Godfri srbija i sad Bela kuća\nHAVANA SINDROM "KOSI" AMERIČKE DIPLOMATE: Istraga povodom najnovijeg slučaja u Berlinu, oglasio se i Bajden\n09. 10. 2021. u 08:35\nKUBANSKI CVRČCI "MUČILI" DIPLOMATE: Izveštaj elitnog američkog savetodavnog odbora "Jason" o aktuelizovanom "havanskom sindromu"\nNOVI upravo objavljeni deklasifikovani dokument Stejt departmenta svedoči da su izvorne incidente sa "havanskim sindromom" najverovatnije" izazvali insekti:\n03. 10. 2021. u 08:30


Ponovo radi fabrika Beko u Lazarevcu, posao za 600 ljudi - Studio B\nPonovo radi fabrika Beko u Lazarevcu, posao za 600 ljudi\nPonovo radi fabrika Beko u Lazarevcu, posao za 600 ljudi Tanjug, Studio B\nBeogradBeograd Pocetna 10. 07. 2017. 14:51:32\nZahvaljujući kompaniji Birlešik testil iz Turske fabrika Beko će posle 14 godina ponovo početi da radi, a gradski menadžer Goran Vesić rekao je da bi fabrika do kraja godine trebalo da zaposli 600 ljudi.\nOn je danas obišao fabriku „Junajted tekstil“ u Lazarevcu koja je deo kompanije Birlešik tekstil rekavši da mu je veliko zadovoljstvo što je posetio bivšu fabriku Beko koja će ponovo oživeti i zaposliti radnike.\n„Ova fabrika ne radi od 2003. godine i zahvaljujući kupovini koju je uradila kompanija Birlešik junajted tekstil iz Turske, ona će za mesec, mesec i po dana ponovo početi da zapošljava radnike“, rekao je Vesić.\nNavodeći da će se u farbrici proizvoditi tekstil on je dodao da će u prvoj smeni fabrika zaposliti 300 žena.\n„Već posle mesec, mesec i po, dva najkasnije, od otvaranja, biće zaposleno još 300 žena u drugoj smeni“, rekao je Vesić.\nKako kaže, tako će u fabrici biti otvoreno novih 600 radnih mesta.\nGradski menadžer je rekao i da će se kada se završi rekonstrukcija postojeće fabrike koja ima 3.800 kvadrata iza nje početi sa gradnjom novog objekta od 4.500 kvadrata gde se očekuje zapošljavanje još 600 radnika.\n„Ukupan broj zaposlenih u ovoj fabrici biće 1.200 ljudi, što je veliko ne samo za Lazarevac, već i za Beograd“.\nVesić je rekao da očekuje da to neće biti jedina investicija u Lazarevcu podsećajući da se u toj opštini radi i ritejl-park koji će takođe zaposliti oko 300 ljudi.\n„Možemo da vidimo da polako investicije dolaze i u prigradske beogradske opštine“, rekao je Vesić.\nOn je dodao da je Lazarevac specifičan, jer ima visoku prosečnu platu zbog Kolubare, ali malo radnih mesta za žene.\n„Zato je veoma važno da imamo ovakve pogone, jer će u novoj fabrici većinom biti zaposlene žene zbog prirode posla“, rekao je Vesić dodajući da Lazaravcu nedostaju takva radna mesta gde bi žene mogle da se zaposle.\nOn je istakao da je Grad Beograd godinu dana unazad uradio dosta da dovede investitore u prigradske opštine dodajući da je cilj da narednih godinu do dve sve prigradske opštine imaju jednu proizvodnu investiciju.\nOn je istakao i da Birlešik tekstil nisu jedini turski investitori u Srbiji, prema njegovim rečima, poslednnih šest meseci do godinu dana vlada veliko interesovanje turskih investitora.\n„Očigledno da pored politički dobrih odnosa dve zemlje počinju da postaju dobri i ekonomski odnosi što je važno“, rekao je Vesić dodajući da se beleži i porast turskih turista.\nDoskorašnji državni sekretar u ministarstvu državne uprave i lokalne samouprave Bojan Stević rekao je da očekuje da za nepunih 30, 45 dana fabrika primi prve radnike posle punih 14 godina.\n„Ovo je veliki dan za Lazarevac“, rekao je Stević dodajući da je ministarstvo državne uprave učestvovalo u pregovorima sa kompanijom.\nPrema njegovim rečima, uz podršku vlasti i tada premijera Aleksandra Vučića uspeli su da ubede investitore da dođu i kupe fabriku iz stečaja.\nOn je naveo i da Grad Beograd, opština Lazarevac, ministarstvo državne uprave i lokalne samouprave i ministarstvo privrede rade na rešavanju velikih investicija na teritoriji opštine Lazarevac.\nFabriku su obišli predsednik opštine Lazarevac Bojan Sinđelić i rukovodstvo kompanije Birlešik tekstil.\nPrvi put posle deset godina nezaposlenost u Beogradu ispod sto hiljada\nGradski menadžer Goran Vesić, predsednik opštine Lazarevac Bojan Sinđelić i direktor beogradske filijale Nacionalne službe za zapošljavanje Dobrosav Marić posetili su danas Sajam zapošljavanja u Sportsko-rekreativnom centru „Kolubara” .\nSajam organizuju beogradska filijala Nacionalne službe za zapošljavanje i Gradska opština Lazarevac.\nVesić je podsetio da Nacionalna služba za zapošljavanje zajedno sa Gradom Beogradom u ovoj godini do sada organizovala 11 ovakvih sajmova.\n– Na ovim sajmovima učestvovalo je 180 poslodavaca, bilo je prijavljeno oko 4.114 lica, iskazane su potrebe za 2.380 radnih mesta, a posao je do sada našlo ukupno 746 ljudi. Nastavićemo da organizujemo ovakve sajmove, jer na njima ljudi koji traže posao mogu direktno da se nađu sa poslodavcima, što daje dobre rezultate – rekao je Vesić.\nOn je dodao da je ovde u Lazarevcu danas malo drugačije, s obzirom na to da postoji velika investicija „Junajted tekstila” i da oni traže 600 radnika šo će, kako je rekao, popraviti statistiku u ovoj opštini, koja jedina na teritoriji Beograda beleži porast broja nezaposlenosti.\n– U ovoj godini u junu u odnosu na prethodni mesec imamo smanjenje broja nezaposlenih za 2,6 odsto, odnosno 92.806 lica na evidenciji koja su nezaposlena na birou, i to je prvi put u poslednjih deset godina da je broj nezaposlenih u Beogradu pao ispod sto hiljada – rekao je Vesić.\nOn je dodao da to naravno nije dovoljno, ali je dobar pokazatelj jer je u odnosu na isti period prošle godine broj nezaposlenih na teritoriji Beograda smanjen za skoro deset odsto.\n– Što se tiče učešća mladih na evidenciji za zapošljavanje u Beogradu, ono je smanjeno skoro 18 odsto, a žena za oko sedam posto. I dalje je veliki disbalans u zaposlenosti između žena i muškaraca i zato je važno da otvaramo nova radna mesta gde će biti zaposlene žene. Otvaranje novih radnih mesta jedan je od najvažnijih postulata politike Grada Beograda i Vlade Srbije i zato smo se fokusirali na otvaranje novih fabrika u prigradskim opštinama – rekao je gradski menadžer.\nDirektor beogradske filijale Nacionalne službe za zapošljavanje Dobrosav Marić naglasio je da ova služba svake godine beleži sve bolju saradnju sa lokalnim samoupravama.\n– Do kraja godine biće organizovan jedan veliki sajam zapošljavanja u saradnji sa Gradom Beogradom i to je prilika da nezaposlena lica budu u direktnom kontaktu sa poslodavcem i lakše dođu do zaposlenja – rekao je Marić i dodao da mere grada daju sve bolje rezultate kada je broj nezaposlenih u pitanju jer se on iz godine u godinu smanjuje.\nPredsednik opštine Lazarevac Bojan Sinđelić istakao je da Lazarevac ima trenutno dve velike investicije na svojoj teritoriji i obnovljeni Sajam zapošljavanja govori u prilog činjenici da se radi na smanjenju stope nezaposlenosti.\n– Radimo i u drugim segmentima poput poljoprivrede, podstičemo samozapošljavanje rastom malih i srednjih preduzeća i ne želimo da se oslonimo samo na Elektroprivredu Srbije, jer ne mogu svi raditi u toj kompaniji. Zato radimo na tome da promenimo svest ljudi i pomognemo sugrađanima da se zaposle, pri čemu naročitu pažnju obraćamo na zapošljavanje žena – kazao je predsednik opštine Lazarevac Bojan Sinđelić.\n7 Responses to “Ponovo radi fabrika Beko u Lazarevcu, posao za 600 ljudi”\nnovembar 28, 2017 u 1:28 pm\nZdravo zaintesovana sam za posao da li jos traje konkurs jel mi potreban posao Nadam se odgovoru.Hvala unapred\nnovembar 29, 2017 u 3:13 pm\nIrina matić kaže:\njanuar 26, 2018 u 8:07 am\nZdravo zaintesovana sam za posao da li jos traje konkurs jel mi potreban posao Nadam se odgovoru.Hvala unapred!\nMarija Milanovic kaže:\nfebruar 27, 2018 u 11:54 am\nDobar dan zainteresovana sam za posao dali jos zaposljavate potreban mi je posao? Radila sam sivi pre mesec dana jos cekam poziv .Hvala unapred !\nmart 2, 2018 u 4:12 pm\nDa li su vam jos uvek potrebni radnici? Zainteresovana sam da radim kod vas,makar na pakovanju robe.\nmart 11, 2018 u 9:41 pm\nDa li su vam jos uvek potrebni radnici? Unapred hvala.\nmaj 8, 2018 u 7:47 am\nInteresuje me posao u bivsem beku sam zavrsils za pom.konfekcionara u vidu prekvalifikàcije i zaposlenja to se tada nije desilo pa me interesuje posao kod vas,molim odgovor


Volmart eksperimentiše sa Blokčeinom radi bezbednijeg skladištenja hrane\nVolmart, 214 milijardi dolara vredan maloprodajni gigant, je počeo da koristi Blokčein tehnologiju da bi identifikovao i uklonio opozvanu hranu iz svoje liste proizvoda.\n30 Ukupno pregleda\nIBM i Volmart sarađuju još od oktobra kada je Bridžit van Kralingen, viši potpredsednik u IBM-u, navela:\n“Hrana se tiče svakog od nas, svuda, tako da eksperimentišemo u Kini sa Volmartom i Sindžuaom s obzirom na veličinu i obim potrošnje hrane u ovoj zemlji.”\nTrenutno, Volmart zavisi od IT infrastrukture kojoj je potrebno nekoliko dana da pretraži svoju bazu podataka i otkrije poreklo proizvoda.\nKada korisnik podnese zvaničnu tužbu u vezi sa određenim proizvodom ili se razboli od hrane iz Volmarta, Volmart IT sektor se upozorava. Nakon podnošenja žalbe, razne baze podataka i serveri vrše razne analize da bi utvrdili: poreklo, prodavca, vreme isporuke i druge ključne detalje koji mogu biti od značaja za situaciju.\nSa sistemom zasnovanim na Blokčeinu, rukovodioci u Volmartu navode da će i potrošači i korporacije moći da pristupe Volmartovom registru u realnom vremenu i da će moći da provere i identifikuju sve informacije o bilo kom proizvodu. S obzirom da je Blokčein tehnologija decentralizovana, ona štiti Volmartovu mrežu od hakerskih napada i bavi se upisom podataka.\nFrenk Janis, potpredsednik za bezbednost hrane u Volmartu iz Bentonvila u Arkanzasu, navodi:\n“Sa Blokčeinom možemo strategijski da uklanjamo proizvode, a da nam potrošači i kompanije veruju. Verujemo da je pojačanu mogućnost prećenja dobra i za druge aspekte u prehrambenom sistemu. Nadamo se da ćete biti u mogućnosti da prikupite i druge važne informacije koje bi mogle da nam daju pregled tokova hrane, pa čak i da budu efikasnije u tome.”\nPartnerstvo sa IBM-om\nDok Volmart još uvek nije u potpunosti otkrio tehnički aspekt svoje Blokčein mreže, Janis je izjavio da Volmart koristi IBM-ov na Blokčeinu zasnovan sistem i mrežu, kao i da planira da razvije sopstvenu jedinstvenu platformu. Od kraja 2016. godine IBM je počeo da nudi Blokčein usluge korporacijama.\nBlumbreg navodi da ukoliko Volmart odluči da usvoji IBM-ovu Blokčein mrežu i rasporedi je - komercijalno u velikim razmerama, to će najverovatnije postati primer najveće primene Blokčeina do sada.\nMože se koristiti za praćenje pošiljki, porekla i statusa svih prehrambenih proizvoda, izvezenih ili uvezenih od strane Volmarta.


Internet ispred štampanih medija u Evropi - Klix.ba\nSvijet Internet ispred štampanih medija u Evropi\nInternet ispred štampanih medija u Evropi\n10.10.2006. u 13:50\nPrema najnovijim istraživanjima, za Evropljane je internet po prvi put preskočio novine i časopise u istraživanju o pristupu informacijama.\nIpak je televizija ostala dominantan mediji za većinu Evropljana, koji provode tri puta više vremena gledajući TV nego na internetu, rezultat je to istraživanja kompanije JupiterResearch.\nU prosjeku, Evropljani provedu četiri sata sedmično na internetu, dok novine i časopise u prosjeku čitaju tri sata sedmično. U 2003. godini Evropljani su provodili samo dva sata sedmično na internetu.\n"Činjenica da je korištenost interneta prešla čitanost štampanih medija dodatno doprinosi jačanju interneta u evropskom medijskom svijetu." - izjavio je potpredsjednik JupiterResearcha, Mark Mulligan. "Ova promjena će znatno utjecati na nove strategije medijskih kuća, kao i na velike kompanije koje će morati svoje budžete za marketing alocirati na internet medije."\nGlavni faktori koji su uzrokovali porast korištenosti interneta su godine korisnika i širokopojasni internet pristup, stoji u izvještaju.\nNa primjer, Francuska ima najveći broj korisnika širokopojasnog interneta u Evropi, kao i najviše provedenih sati na internetu, dok je Njemačka najniža u ove obje kategorije. Trenutno u Njemačkoj gledanost televizije je naveća u Evropi čiji stanovnici 14 sati sedmično provedu ispred malih ekrana.


Meka moć Evropske unije zasenjena (još jednom) krizom | EurActiv Serbia\nDr Miloš Petrović, istraživač-saradnik, Institut za međunarodnu politiku i privredu\nPriča o razvojnom putu Evropske unije otprilike kaže da krize koje eskaliraju barem jedanput svake decenije razotkrivaju slabosti u njenoj strukturi i funkcionisanju. Te manjkavosti onda predstavljaju domaći zadatak za političare i birokrate da u narednim godinama ustanove nove načine kako da institucije učine otpornijim za dalje šokove. Tako su u okviru poslednjih par kriza u prvoj i drugoj deceniji 21. veka stručnjaci tragali i dogovarali rešenja radi unapređenja i međusobnog usklađivanja monetarne i fiskalne politike, da bi nakon toga nastojali da iznađu konsenzus u vezi sa tretiranjem migranata i zaštitom spoljnih granica (što je iz humanitarne prešlo u bezbednosnu, političku pa i ideološku ravan). Brzinom svoje eskalacije, pandemija je naročito razotkrila u kojoj meri tromost evropskih institucija ometa njihovu sposobnost da upravljaju kriznim situacijama, čak i na vlastitom prostoru. Prvobitna nedostupnost i neagilnost Brisela u mnogim delovima Evrope izazvala je razočarenje, pa i ljutnju, što čak ni potonjim izdašnim evropskim odlukama i inicijativama nije sanirano. Atraktivnost evropskog koncepta je okrnjena, uprkos velikim resursima koje je Unija u toku krize mobilisala.\nDa je propusta u pogledu brzine reakcije bilo pokazuje i to da je predsednica Evropske komisije, Ursula fon der Lajen, pred Evropskim parlamentom uputila Italiji "izvinjenje od srca" u ime Unije, dodajući da "suviše njih nije bilo blagovremeno dostupno na samom početku epidemije, kada je Italiji bila potrebna pomoć u nevolji". Pored pojedinih razočaranih članica Unije, zemlje Zapadnog Balkana (koje zbirno broje manje stanovnika od Rumunije) bile su zatečene kada su se na početku korona krize suočile sa ograničenjima u pogledu uvoza evropske zaštitne medicinske opreme. Ova štetna odluka je, na sreću, korigovana, premda tek u drugoj polovini aprila. U međuvremenu su pojedine zemlje regiona zaštitnu medicinsku i drugu opremu bile primorane da potraže na anarhičnom svetskom tržištu, ali i od drugih partnera koji imaju geopolitičke ambicije u regionu, poput Kine, Turske, Rusije, SAD i UAE. Uprkos činjenici da je Evropska unija u daljem toku krize zemljama regiona ponudila paletu pomoći u daleko najvećoj vrednosti spram drugih aktera (prenamena IPA fondova, mogućnost povlačenja sredstava iz Fonda solidarnosti za zemlje koje pregovaraju, ekonomsko-investicioni paket pomoći EU i Evropske investione banke, veliki broj donacija u opremi, humanitarna pomoć država članica, itd), taj najbliži partnerski odnos sa Briselom u očima građana nije bio dovoljno vidljiv na početku krize, kada je ta podrška i u psihološkom, ali i u humanitarnom smislu mogla da ima daleko bolje otelotvorenje.\nI dok je Samit u Zagrebu u svetlu realnosti zatvorenih granica, socijalne distance, preopterećenih bolnica i zabrinutih građana prebačen u digitalnu formu, namera predsedavajuće Hrvatske da politiku proširenja održi na evropskom radaru se ispostavila barem kao delimično uspešana. Nakon višegodišnjih natezanja, Evropski savet najzad je pružio preporuku za otvaranje pregovora sa Albanijom i Severnom Makedonijom i radi se na usvajanju pregovaračkih okvira u svetlu izmenjene metodologije pristupnog procesa. Takođe je najavljen i investicioni plan koji bi trebalo da bude predstavljen tokom narednog, nemačkog predsedavanja. Da Unijom trenutno ne predsedava zemlja iz regiona, pitanje je u kojoj bi meri moglo uopšte da bude reči o politici proširenja, koja se godinama nalazi na periferiji interesovanja evrobirokrata i država članica. Hrvatsko predsedavanje EU unapređuje vidljivost regiona u trenutku kada su mnoge države članice, ali i sama EU, preokupirane vlastitim zdravstvenim, ekonomskim, političkim i društvenim prioritetima. Evropska volja je ipak postala vidljiva, u periodu kada je podrška i pomoć i dalje preko potrebna.\nUprkos prvobitno neodlučnim, pa i nekim neodgovarajućim postupanjima EU u regionu, Unija je kasnijim izuzećem od ograničenja uvoza zaštitne i medicinske opreme, kao i planiranjem i mobilisanjem podrške vredne više milijardi evra, pokazala da Zapadni Balkan (kao i pojedine zemlje Istočnog partnerstva) zaista smatra prioritetnim spoljnim domenima svog uticaja. Korona kriza jeste ukazala da evropski aparat ima problem sa blagovremenim reagovanjem, što ograničava njene sposobnosti da bude vođa, što se posebno pokazuje u osetljivim situacijama. Prostor koji ne ispuni Unija pruža priliku za delovanje drugih geopolitičkih aktera, pa i onih koji predstavljaju evropske suparnike, što je prepoznato i u Briselu. Iako trenutne, kao i dugoročnije posledice krize, ne pružaju posebne razloge za optimizam, a kraj pandemije se ne nazire, evropsko prisustvo i planovi podrške, uprkos inicijalnim propustima, predstavljaju najvažniji spoljni oslonac regionu u periodu kada, svi zajedno, proživljavamo neizvesne dane.


ODRŽAN SEMINAR U SARAJEVU NA TEMU „ZAKON O STVARNIM PRAVIMA FEDERACIJE BiH“ - Federalna uprava za geodetske i imovinsko-pravne poslove\nODRŽAN SEMINAR U SARAJEVU NA TEMU „ZAKON O STVARNIM PRAVIMA FEDERACIJE BiH“\nFederalna uprava za geodetske i imovinsko pravne poslove je u sklopu redovnih aktivnosti Projekta registracije nekretnina- RERP organizovala seminar na temu „Zakon o stvarnim pravima Federacije BiH“. Seminar je održan u Sarajevu 6. novembra 2018. godine.\nOvom prilikom su predavači bili prof.dr. Enes Hašić, profesor na Pravnom fakultetu Univerziteta u Zenici i doc.dr. Darja Softić Kadenić, profesor na Pravnom fakultetu Univerziteta u Sarajevu, a neke od pokrivenih tema su: etažno vlasništvo (vlasništvo na posebnom dijelu nekretnine), ograničena stvarna prava (pravo građenja, stvarne i lične služnosti i pravo realnih tereta) i različite aspekte zaštite prava vlasništva.\nNa seminaru su bili prisutni djelatnici iz općinskih sudova iz Sarajeva, Zenice i Žepča te djelatnici iz općina Stari Grad, Tešanj, Novi Grad Sarajevo, Visoko, Trnovo, Kakanj, Kiseljak, Doboj- Jug, Usora, Hadžići, Breza, Maglaj, Centar Sarajevo, Pale, Vareš, Zavidovići, Novo Sarajevo.


You searched for vakcine - Istinomer\nKakve veze imaju vakcine sa “španskom groznicom”?\n“Najsmrtonosnija pandemija gripa u istoriji, takozvana "španska groznica", nastala je kao uzrok eksperimenta "masovne vojne vakcinacije" u teksaškoj vojnoj bazi “Fort Riley” — nova je teorija zavere antivakcinalnog lobija na društvenim mrežama. Iako se ispitivanje vakcine protiv meningitisa u kasarnama zaista desilo, vakcine protiv meningitisa, ali ni protiv influence nisu mogle izazvati epidemiju gripa svetskih razmera, tako da je reč o još jednoj dezinformaciji. Dok vakcina protiv gripa nije ni postojala sve do 1940-ih, vakcina protiv meningitisa koristi se u prevenciji infekcije bakterijama i potpuno drugačije bolesti od španskog gripa izazvanog virusom H1N1.\nSM-102 nije otrovni sastojak Moderna vakcine\nGrađani Srbije mogu da biraju između vakcina Pfizer/BioNTech, Sputnik V, Oxford/AstraZeneca i Sinopharm, a od oktobra, po skorašnjim najavama, trebalo bi da bude dostupna dostupna i iRNK vakcina američkog proizvođača- Moderna. Upravo o njoj se poslednjih dana dele dezinformacije na društvenim mrežama.


Faktor | UNESCO pokazao interes za Mapu materijalne kulturne baštine KS\nMinistar kulture i sporta Kantona Sarajevo Samir Avdić održao je danas sastanak sa šefom Ureda UNESCO-a u Bosni i Hercegovini Sinišom Šešumom, s kojim je razgovarao o regionalnoj olimpijskoj akademiji koja bi u budućnosti omogućila da svi oni koji dođu u Sarajevo obiđu i Olimpijski muzej.\nTim povodom, ministar Avdić je istakao kako je za obnovu tog muzeja značajna finansijska sredstva izdvojilo i Ministarstvo kulture i sporta KS.\nOvom prilikom, ukazano je i na značaj Mape materijalne kulturne baštine za koju je UNESCO već ranije pokazao interes.\n- U razgovoru s načelnicima sarajevskih općina planiram da razgovaram o ovoj temi, jer upravo ta mapa ima poseban značaj u pozicioniranju Kantona i Grada Sarajeva u svijetu i za sve nas je važno da se brinemo i njegujemo naše kulturno naslijeđe - naglasio je Avdić.\nTokom sastanka, akcent je stavljen i na rješavanje problema sedam institucija kulture. O tom pitanju koje je i dalje ostalo otvoreno, bit će razgovarano u narednom periodu, najavljeno je danas.\nSagovornici su razgovarali i o Muzeju Ars Aevi, ali i Sarajevo Film Festivalu.\n- Ovaj filmski festival ne samo da doprinosi razvoju kreativnih industrija i kulture općenito, nego je prepoznatljiv u svijetu, te etablira naš grad kao poželjnu destinaciju u Evropi i svijetu - poručio je ministar Avdić, saopćeno je iz Službe za protokol i pres Kantona Sarajevo.\nUNESCOMinistar kulture i sporta KSSamir AvdićSiniša Šešum


KOLUVIJA TVRDI DA NIJE KRIV: Do detalja se zna šta je pričao pred sudom! - Naša Borba\nKOLUVIJA TVRDI DA NIJE KRIV: Do detalja se zna šta je pričao pred sudom!\nSuđenje većinskom vlasniku poljoprivrednog gazdinstva „Jovanjica“ Predragu Koluviji i ostalim optuženim za nedozvoljenu proizvodnju i uzgajanje kanabisa u veštačkim uslovima, nastavljeno je danas u Specijalnom sudu u Beogradu iznošenjem odbrane okrivljenih. Prvooptuženi Predrag Koluvija osporio je sve navode optužnica, tvrdeći da iza ovog stoje određene interesne grupe.\n“Što se tiče moje odbrane, poprilično sam siguran da drugi postupak koji se vodi pored mene nastoji da utiče na mene da ne iznosim odbranu. Želim da kažem da me ne prekidate dok budem iznosio neka imena, jer to radim s razlogom, što ćete i videti. Osporavam da sam neovlašćeno držao i proizvodio opojnu drogu, osporavam da sam organizovao kriminalnu grupu, osporavam da sam bio vođa pomenute grupe, da sam izdavao zadatke i naređenja. Naša firma se bavila organoskom proizvodnjom konoplje i za sve smo posedovali dozvole Ministarstva pravda, poljoprivrede, ali i MUP, o svemu su bili obavešteni. Iza ovog stoje određene interesne grupe, ovaj slučaj imao je za cilj urušavanje bezbednosnih struktura u Srbiji”, rekao je Koluvija.\nOn je dodao i da je on iskorišćen, a ne recimo firma “Superior” sa kojom su sarađivali, jer je imao kontakte sa političarima i ambasadama, koji su dolazi kod njega.\nPlantaža marihuanafoto: MUP\nKoluvija se na početku iznošenja odbrane osvrnuo na to da je rođen i odrastao u Nemačkoj, kao i da je osnovao “Jovanjicu” da bi mnogo prepoznali ono što rade i da bi ljude vratio na selo da se bave proizvodnjom.\n“Vaspitan sam da za svoju državu život dajem, oženio sam se Srpkinjom, zbog nje sam i ostao u Srbji. Informisao sam se koje su sve prepreke u Srbiji a proizvodnju konoplje, želeo sam da doprinesem da se vratim ljude na selo. Konoplju u Srbiji analizira samo MUP. Kontaktirao sam jednu osobu nekoliko puta, a potom sam imao sastanak i sa sekretarom MUP Milisavom Miličkovićem, on je tada rekao da mu pošaljem dopis u kome ću navesti šta bih da radim, ali nisam dobio odgovor na taj dopis”, rekao je Koluvija.\nOn je ponovo istakao da je imao sve neophodne dozvole za uzgajanje konoplje, da je započeo saradnju sa firmom “Superior”. Koluvija je istakao i da je odbrana dostavila sve dokaze o tome da se proizvodnja na “Jovanjici” obavljana na zakonit način.\n“Mi smo dostavili sve dokaze, a tužilaštvo tvrdi da nismo. Prilikom pretresa policijskoj krajem prošle godine, između ostalog, zaplenjeno je smeće za otpad, biljni otpad. I to je policija predstavila kao veliki uspeh MUP. Evo, vidite ove crno-bele slike, mislim da su namerno takve da se ne bi videlo da je reč o biljnom otpadu”, rekao je Koluvija.\nKako je istakao, “Jovanjica” je imala 11 projekata u Mađarkoj, a osam u Grčkoj.\nPrethodni tekstISTRAŽIVANJA: Korona neće srušiti Zvončicu Vučića, voli ga narod!\nSledeći tekstDRAGANA TRIFKOVIĆ: Vučić je lažovčina koja pravi cirkus po svetu!


Lučani izdvajaju oko 50 miliona za podsticaj poljoprivredi – Info LIGA\nEKONOMIJA / GUČA / Info LIGA / LUČANI / POLJOPRIVREDA\nOpštinsko veće u Lučanima je na današnjoj sednici razmatralo i usvojilo izveštaje o radu međuopštinskih javnih preduzeća kao i brojne planove rada opštinskih ustanova. Poseban akcenat na ovoj sednici je stavljen na program podrške poljoprivredi i ruralnom razvoju ooštine Lučani za 2021. godinu.\nZa nabavku sadnog materijala obezbeđen je povraćaj od 60 odsto, i to do 100 hiljada dinara. Za opremu plastenika obezbeđeno je 60 odsto subvencija do 200 hiljada dinara po zahtevu, za najmanje 30 ari pod plasteničkom proizvodnjom. Za nabavku opreme za navodnjavanje subvencije su 60 odsto, dok je za pčelarstvo obezbeđen povraćaj od 70 odsto do najviše 80 hiljada dinara po zahtevu. Kod mera koja se odnose na osiguranje useva subvencija je do 30 odsto, do najviše 15 hiljada dinara.\nProgramom poljoprivrede predviđene su i mere analize zemljišta sa kalcifikacijom kao i proizvodnja i prerada mleka, mesa i biljnih proizvoda sa povraćajem sredstava do 60 odsto, odnosno do 200 hiljada dinara po zahtevu. Predviđene su subvencije i za nabavku hrane i veterinarske usluge, za ostavljenu žensku telad i jagnjad, kao i za mušku telad za tov. Za žensko grlo teleta subvencioniše se do 25 dinara, za žensko grlo jagnjadi do pet hiljada a za muška tovna grla do 12 hiljada po grlu.\n– Predsednik opštine je na veću istakao da opština Lučani ima strateški cilj da značajno pomogne poljoprivrednicima u proizvednji zdrave i profitabilne hrane najboljeg kvaliteta. Posebno je bitno da subvencionisanjem poljoprivrede pomognemo mladim bračnim parovima da ostanu na selu i od svog rada lepo i kvalitetno žive. S tim ciljem se svake godine iz budžeta izdvaja sve više sredstava. Prethodne godine za ove namene je izdvojeno 38,5 miliona dinara, 2019. je izdvojeno 28 miliona, 2018. 25 miliona dinara a ove 45,5 miliona dinara, istakao je predsednik.\nNa današnjoj sednici lučanski većnici su usvojili i izveštaje o radu JKP „Duboko“ Užice i JP „Rzav“ Arilje u prethodoj godini kao i odluku o povećanju cene vode našem javnom preduzeću sa 10,98 dinara na 11,99 dinara po kubiku iz sistema „Rzav“ za 2021. godinu. Nova cena vode primenjivaće se od 1. marta 2021. godine a uslovljena je povećanjem cene električne energije.\nTags: 50 milionalučaniPoljoprivreda\nNext story Zimska čarolija na Goliji – Dečiji smeh okupirao planinsku lepoticu (VIDEO)\nPrevious story Ivanjički bokseri na Međunarodnom turniru


ANDREA ARSOVIĆ I ZORANA ARUNOVIĆ PRI VRHU EVROPSKIH I SVETSKIH LISTA – Sportski savez Beograda\nPočetnaVesti naslovnaANDREA ARSOVIĆ I ZORANA ARUNOVIĆ PRI VRHU EVROPSKIH I SVETSKIH LISTA\nEvropsko prvenstvo vazdušnim oružjem u Đeru donelo je, prema očekivanju, velike promene na kontinentalnim rang listama za mart.Medalje i dobre rezultati su mnoge strelce izbacili u vrh. Od srpskih reprezentativaca najznačajniji napredak ostvarila je Zorana Arunović, kojoj je srebro u Đeru donelo skok sa sedmog na drugo mesto rang liste Evropske streljačke konfederacije vazdušnim pištoljem. Bobana Veličković je u istoj disciplini u Đeru bila treća, pa je napravila tri koraka napred ka vrhu, sa osmog na peto mesto. U samom vrhu je i Andrea Arsović, koja je u Đeru oborila svetski rekord kvalifikacija vazdušnom puškom, ali je u finalu ostala bez medalje, pa je sa čelne pala na drugu poziciju liste, iza nove šampionke Starog kontinenta Stine Nilsen (Danska), desetoplasirane u februaru.\nZorana Arunović je na dve liste među deset najboljih, jer MK pištoljem je peta. Damir Mikec drži šesto, a Dimitrije Grgić deveto mesto vazdušnim pištoljem. Milutin Stefanović je šesti vazdušnom puškom. Juniorska bronzana medalja i svetski rekord kvalifikacija vazdušnom puškom je Mariji Malić donelo skok sa 128. na 42. poziciju. Juniorski reprezentativci, takođe puškom, Aleksa Mitrović i Ivana Marić, u februaru nisu rangirani, ali visoki plasmani na EP su uticali da se u martu nađu među 100 najboljih – Mitrović na 70, a Marićeva na 75. mestu.\nS obzirom da se kontinentalna prvenstva ne računaju u rangiranju Svetske streljačke federacije, na njima nije bilo značajnijih promena u poslednjih mesec dana. Andrea Arsović je najbolje plasirana srpska takmičarka na listama ISSF. Nova svetska rekorderka je sa treće došla do druge pozicije vazdušnom puškom, kojom je lane odbranila zlato i Kristalni globus na finalu Svetskog kupa. U „top deset“ su i Milutin Stefanović (peti, vazdušna puška), Dimitrije Grgić (šesti, vazdušni pištolj), Zorana Arunović (šesta MK pištolj), Damir Mikec (osmi vazdušni pištolj), Stevan Pletikosić (deveti MK puška trostav).\nSrpski strelci su u Đeru imali dosta uspeha u novoj miksevima, kao i u ekipnom plasmanu, ali ova takmičenja se ne bodiju za liste. Takođe, više se ne rangiraju učinak MK pištoljem slobodnog izbora i MK puškom iz ležećeg stava, jer su izgubili status olimpijskih disciplina. Međutim, obe discipline će biti u programu Svetskog prvenstva, u Čangvonu (Južna Koreja) u septembru.\nEvropske liste, mart 2018\nVazdušna puška: 1. (4. u februaru) Vladimir Maslenjikov (Rusija)… 6. (5) Milutin Stefanović… 19. (20) Lazar Kovačević… 70. (nije rangiran u februaru) Aleksa Mitrović… 75. (59) Stevan Jovanović… 78. (66) Đorđe Savić…\nMK puška trostav, 3 puta 20 metaka: 1. (1) Aleksis Rajno (Francuska)… 11. (11) Stevan Pletikosić… 16. (16) Milenko Sebić… 36. (35) Milutin Stefanović… 50. (51) Stevan Jovanović… 69. (71) Lazar Kovačević…\nVazdušni pištolj: 1. (18) Jusuf Dikec (Turska)… 6. (3) Damir Mikec… 9. (4) Dimitrije Grgić… 51. (58) Duško Petrov…\nVazdušna puška: 1. (10) Stine Nilsen (Danska), 2. (1) Andrea Arsović… 14. (20) Milica Babić… 37. (14) Ivana Anđušić Maksimović… 42. (128) Marija Malić… 75. (nije rangirana u februaru) Ivana Marić, 75. (64) Sanja Vukašinović…\nMK puška trostav: 1. (1) Jolin Ber (Nemačka)… 22. (24) Andrea Arsović… 36. (36) Dragana Todorović… 41. (42) Milica Babić… 45. (47) Ivana Anđušić Maksimović… 54. (56) Ivana Anđušić Maksimović…\nVazdušni pištolj: 1. (1) Selin Gobervil (Francuska), 2. (7) Zorana Arunović… 5. (8) Bobana Momčilović Veličković… 65. (42) Jasmina Milovanović\nMK sportski pištolj: 1. (1) Monika Karš (Nemačka) 1. (1)… 5. (5) Zorana Arunović… 28. (28) Jasmina Milovanović… 38. (37) Bobana Momčilović Veličković…\nSvetske liste, mart 2018\nVazdušna puška: 1. (1) Ištvan Peni (Mađarska)… 5. (5) Milutin Stefanović… 28. (28) Lazar Kovačević… 89. (98) Milenko Sebić…\nMK puška trostav: 1. (1) Aleksis Rajno (Francuska)… 9. (9) Stevan Pletikosić… 19. (19) Milenko Sebić… 36. (40) Milutin Stefanović…\nVazdušni pištolj: 1. (1) Tomojuki Macuda (Japan)… 6. (6) Dimitrije Grgić… 8. (8) Damir Mikec… 82. (78) Duško Petrov…\nVazdušna puška: 1. (1) Virdžinija Trešer (SAD), 2. (3) Andrea Arsović… 24. (26) Ivana Anđušić Maksimović… 41. (44) Milica Babić…\nMK puška trostav: 1. (1) Jolin Ber (Nemačka)… 37. (39) Andrea Arsović… 45. (49) Ivana Anđušić Maksimović\nVazdušni pištolj: 1. (1) Mengksue Žang (Kina)… 13. (14) Bobana Momčilović Veličković… 17. (16) Zorana Arunović… 63. (66) Jasmina Milovanović…\nMK sportski pištolj: 1. Đingđing Žang (Kina)… 6. (7) Zorana Arunović… 40. (43) Jasmina Milovanović… 50. (60) Bobana Momčilović Veličković


Kokan Mladenović: Stvari polako izmiču kontroli | Autonomija\nKokan Mladenović: Stvari polako izmiču kontroli\n“Mi se pribojavamo da tom ratnom retorikom koja se pojačava, da sa tim ljudima na čelu ove tri države, nije nemoguće neko novo ratno ludilo”,\nPozorišni reditelj Kokan Mladenović izjavio je da su na Balkanu danas na delu ne samo iste politike, nego bukvalno isti ljudi koji su devedesetih napravili ogromno krvoproliće na prostoru bivše Jugoslavije, zbog čega nije nemoguće “novo ratno ludilo”.\n“Mi se pribojavamo da tom ratnom retorikom koja se pojačava, da sa tim ljudima na čelu ove tri države, nije nemoguće neko novo ratno ludilo”, rekao je Mladenović za portal 021.rs.\nPrema njegovim rečima, vreme je da se upozori na to da “stvari polako izmiču kontroli”.\n“Kroz predstavu pokušavamo da upozorimo da nam se sprema još jedno zlo, mada u našoj zemlji nikada nije bilo preterane vajde od blagovremenog upozorenja“, rekao je Kokan Mladenović.\nDodao je da je za njega uvek tužno da nešto kao što je nacija ili boja kože, tako suštinski negativno utiče na naš život.\n„Mi smo uvek okrenuti ka prošlosti, gotovo da nismo sposobni da napravimo budućnost”, ocenio je Mladenović.


Tanjug 6. septembra 2018. 20:57\nNOVI SAD – Potpredsednik Pokrajinske vlade Đorđe Milićević obratio se večeras na Trgu slobode u Novom Sadu na manifestaciji „Dani Srpske u Srbiji“, u okviru koje je održan koncert kulturno-umetničkih društava „Stazama zavičaja“.\nTom prilikom potpredsednik Milićević je izjavio su ključne reči za odnos Srbije i Srpske – jedinstvo, sloga i saradnja, saopštila je Pokrajinska vlada.\n„Manifestacija ‘Dani Srpske u Srbiji’ je izraz jedinstva građana Srbije i Srpske, jednog te istog naroda s obe strane Drine, jednog bića. Istovremeno je i izraz izuzetnih, nikada boljih odnosa države Srbije i Republike Srpske“, kazao je Milićević.\nOn je dodao da je Pokrajinska vlada zdušno podržavala ovu manifestaciju, te da će sa tom podrškom nastaviti i ubuduće, uz uverenje da će „Dani Srpske u Srbiji“, svake godine biti sve masovniji, jer na najbolji mogući način obogaćuju Novi Sad, Vojvodinu i Srbiju, kroz program koji zavičajna udruženja prikazuju, uz čuvanje kulture i tradicije krajeva iz kojih su došli.\nMinistar zdravlja i socijalne zaštite u Vladi Srpske Dragan Bogdanić zahvalio se Pokrajinskoj vladi i Gradu Novom Sadu na podršci za organizovanje ove manifestacije.\nOn je dodao da je Srpska zahvalna Srbiji na podršci i pomoći u brojnim oblastima, od privrede, zdravstva, obrazovanja do kulture.\n„Mi smo zagledani u Srbiju i njenu snagu, jer je privredno jaka i dobro organizovana Srbija garant stabilnosti Republike Srpske“, naveo je Bogdanović.\nGradonačelnik Novog Sada Miloš Vučević je kazao da je teško reći ko je domaćin, a ko gost na manifestaciji „Dani Srpske u Srbiji“.\n„To je potvrda da Srbija i Srpska imaju čvrste ekonomske, političke, infrastrukturne i kulturne veze, ali da najjaču vezu čine naši ljudi s obe strane Drine“, rekao je gradonačelnik Vučević.


MiDej među NAJBOLJIM NASTAVNICIMA sa prostora EX YU\nLokalne vesti - Nedelja 13.01.2019 - 13:20\nMiomir Dejanović MiDej, učitelj u O.Š. „Svetozar Marković“ u Vranju, našao se u Asocijaciji najboljih nastavnika sa prostora nekadašnje Jugoslavije (ANNEXYU).\nJedan od 65 najboljih: Miomir Dejanović MiDej FOTO: Privatna fotografija\nAsocijacija najboljih nastavnika je formirana prošle godine i članovi ove organizacije se proglašavaju na osnovu unapred uspostavljenih i javno objavljenih kriterijuma.\nNa javni poziv javilo se 92 nastavnika iz pet država sa prostora bivše Jugoslavije, a njih 65 ispunilo je kriterijume da postane punopravni član ANNEXYU.\nVelika je čast naći se u prestižnom društvu najboljih nastavnika, kaže za OK Radio Miomir Dejanović MiDej, jedini član asocijacije sa juga Srbije.\n- To ima posebnu težinu kada se ima u vidu da se kvalitet i napori pojedinaca gotovo po pravilu prepoznaju pre van Vranja nego u prosvetnim krugovima našeg grada.\nOrganizacija pokušava da, naporima najboljih nastavnika, unapredi proces obrazovanja dece i mladih i stvori nove generacije mladih obrazovanih ljudi – kaže on.\nDejanović je jedan od prošlogodišnjih dobitnika priznanja „Najbolji edukator Srbije“, a njegova metoda približavanja gradiva đacima kroz formu stripa naišla je na brojne pohvale i odobravanje stručne zajednice.\nNovčani deo priznanja „Najbolji edukator Srbije“ iskoristio je da objavi zbirku stripova pod naslovom „Da ti nacrtam“, u kojoj su se našli njegovi i radovi učenika.\nInače, ideja o osnivanju ANNEXYU potekla je od Željane Radojičić Lukić iz Srbije i Vesele Bogdanović iz Makedonije, finalistkinja međunarodnog konkursa za najbolje učitelje „Global Teacher Prize“ i učitelja-ambasadora „Varkey“ fondacije sa područja EX YU.\nOne su zajedničkim snagama motivisale grupu inspirativnih kolega iz regiona, a potom su tragali za istomišljenicima sličnih motivacija i inspiracija kako bi ih umrežili i na taj način jedni drugima bili nov podsticaj.\nKako kažu iz ove organizacije, Asocijacija se sada širi i raste i od svih njenih članova zavisi kolika će snaga postati, šta će uraditi na obrazovnom nebu regiona i na koje vrednosti će uticati.\nČlanovi ANNEXYU se vode mišlju Malale Jusufzai, pakistanske učenice i najmlađe dobitnice Nobelove nagrade za mir: „Zapamtite: jedna knjiga, jedna olovka, jedno dete i jedan nastavnik – mogu da promene svet“.


Odlican rezultat: Richard Rister, Erhard Jung i Georg Reis su u Beču, pred 700 prisutnih gostiju primili Schweighofer nagradu za inovativnu tehnologiju „lepljenje greda bez profilnog spoja po duzini“\nSchweighofer nagrada se uručuje od strane austrijske drvoprerađivacke porodične firme Schweighofer i nagrađuje ideje, tehnologije, proizvode i usluge u okviru celokupnog lanca eksploatacije u drvnom sektoru. Cilj jeste podići konkurentnost evropske šumske i drvne privrede na viši nivo.\nTehnologijom „ Lepljenje greda bez profilnog spoja po dužini“ smanjuju se granice u industriji izrade pogrebnih sanduka i uvodi se proizvodni proces koji štedi resurse. Žiri je posebno cenio to da se kod ove proizvodne metode upotrebljuju svi kvaliteti po napadu. Dr.Josef Rettenmeier, bivši predsedavajući Rettenmeier Holding AG, je u svom govoru istakao u prvi plan visoki stepen iskorišćenosti drveta, koji uz odgovarajuće mere prilikom seče još može biti optimiran.\nUdeo kod izvanrednog efekta nove tehnologije imaju kako specifičan postupakkod blanjanja, tako i kod kraćenja, lepljenja, spajanja u presi i automatizacija.Kako je ova tehnologija najpre bila razvijenja za izradu srednjih slojeva debljinskoglepljenja, sada je njena primena višestruka.\nLepljene greda je tako samo jedan medju-proizvod u redosledu drugih krajnjih proizvoda,koji na istoj opremi, kroz rasecanje po želji, mogu da se proizvedu.\nTri nosioca nagrade su u svojoj reči zahvalnosti jasno izjavili, da će ova inovacijasvetskoj drvnoj industriji otvoriti nove proizvodne mogućnosti. Istovremeno su sesrdačno zahvalili ljudima iz WEINIG-a koji su ih podržali. Predsedavajući firme, WolfgangPöschl vidi u osvajanju ove nagrade još jednu potvrdu visoke inovacione snage ove kuće: „Pionirski duh je oduvek bio jedan od kvaliteta koji je WEINIG učinio velikim. Nagrada pokazuje visoki standard naših razvojnih radova“.\nCategory: UncategorizedBy nenad July 18, 2015\nPreviousPrevious post:Velike dimenzije u izradi stolarijeNextNext post:


Sistem da pruži adekvatniji odgovor na vršnjačko nasilje – Juventas\nTo je poručeno na promociji zbirke priča crnogorskih srednjoškolaca na temu vršnjačkog nasilja „Imaj u vidu”, koja je rezultat istoimenog projekta, a koji je realizovala nevladina organizacija (NVO) TNT, u saradnji sa NVO Kuća.\nIzvršna direktorka NVO “Roditelji”, Kristina Mihailović, rekla je da roditelji i odrasli često zaboravljaju da čuju stavove i mišljenja djece zbog čega, kako je ocijenla, nisu dovoljno efikasni u rješavanju pojedinih problema.\nDobitnica treće nagrade na nagradnom konkursu za priču na temu vršnjačkog nasilja, Tijana Vulić, kazala je da jeinspiraciju za priču pronašla u svakodnevnom životu.\nGlumica u predstavi “Lutka”, Nina Račeta, navela je da je nedovoljna zainteresovanost svih činioca društva glavni problem vršnjačkog nasilja, a da predstava “Lutka” predstavlja kritiku društva.\nPored nje, nagrađena je prvim mjestom autorka Ima Jarović sa pričom “Kad kroz krv proteče”, dok je drugo mjesto osvojio autor Marko Kovačević, sa pričom “Dječak koji je ćutao”.\nProjekat je realizovan u okviru platforme “Koalicija protiv vršnjačkog nasilja u crnogorskim školama”, koju sprovode NVO Roditelji, Juventas, Unija srednjoškolaca Crne Gore i Centra za podršku lokalnom i regionalnom razvoju, uz institucionalno partnerstvo sa Ministarstvom prosvjete, finansijsku podršku EU i kofinansiranje Ministarstva javne uprave.


Politika - datum: 2015-10-21 ALEKSANDAR ANDRIJA PEJOVIĆ BORAVIO U ZVANIČNOJ POSJETI VELIKOJ BRITANIJI London podržava integracije\nOstvarivanjem rezultata u svim pregovaračkim poglavljima Crna Gora pokazuje da je na dobrom putu kada je u pitanju članstvo u Evropskoj uniji, ocijenjeno je tokom posjete državnog sekretara za evropske integracije i glavnog pregovarača ambasadora Aleksandra Andrije Pejovića Londonu. Istaknuto je da će Velika Britanija kroz bilateralnu i tehničku saradnju nastaviti da pruža podršku Crnoj Gori u ispunjavanju obaveza iz evropske agende. Tokom posjete Londonu, Pejović je imao sastanke sa ministrom za Evropu u Forin ofisu Dejvidom Lidingtonom, predsjednikom Odbora za EU u Gornjem domu parlamenta lordom Timom Bozvelom i direktorom za međunarodna i pravna pitanja u Ministarstvu pravde Skotom Mek Fersonom.\n–Na sastanku sa ministrom za Evropu Dejvidom Lidingtonom, sagovornici su razmijenili mišljenja o dosadašnjim uspjesima Crne Gore u usvajanju i primjeni evropskih standarda i strateških pravaca. Ambasador Pejović je upoznao sagovornika sa ostvarenim rezultatima, sa fokusom na reforme u oblasti vladavine prava. Istakao je da je od otvaranja pregovora u toj oblasti donijeto skoro 50 zakona, da su formirane najvažnije institucije i da se u kontinuitetu radi na jačanju kadra za izvršavanje obaveza iz 23. i 24. poglavlja. Naglasio je da su sve crnogorske institucije usmjerene na ispunjavanje privremenih i dobijanje završnih mjerila iz tih poglavlja – navodi se u saopštenju.\nMinistar Lidington je prenio da je britanska vlada postojan zagovornik proširenja EU i da nastavlja da pruža snažnu podršku pristupanju Crne Gore. On je pohvalio napore koje Crna Gora preduzima na svim poljima pregovora, a posebno u oblasti vladavine prava.\n–Lord Bozvel je istakao da je Crna Gora rezultatima u svim oblastima pregovora, a posebno u dijelu vladavine prava, pokazala da je na dobrom putu prema EU – saopšteno je nakon sastanka.\nPrilikom sastanka s direktorom za međunarodna i pravna pitanja u Ministarstvu pravde Skotom Mek Fersonom, bilo je riječi o predstojećim obavezama Crne Gore u vezi sa 23. i 24. poglavljem, koja se odnose na nastavak zaokruživanja zakonodavnih aktivnosti, dalje jačanje administrativnih kapaciteta, koordinaciju između nadležnih organa i uspostavljanje bilansa ostvarenih rezultata.V.R.


Firma koja pravi lek protiv raka podmićivala lekare - PRIJEPOLJE ONLINE\nHAMBURG – Nemačka policija u Hamburgu pokrenula je danas, u saradnji sa državnim tužilaštvom, akciju pretresa prostora farmaceutske firme „Citoservis” (ZytoService), kao i više ordinacija lekara, apoteka, jednu bolnicu, privatne posede, zbog sumnje u prevare sa lekovima protiv raka.\n„Citoservis” je vodeći proizvođač infuzija koje se koriste u terapiji protiv raka.\nOd januara 2017. godine su pojedini lekari dobijali od „Citoservisa” novac u visini od više od pola miliona evra, dobijali nepovratne pozajmice, koristili luksuzna vozila i druge pogodnosti, a nekima je kupovana i oprema za ordinaciju.\n„Citoservis” je zauzvrat od lekara tražio da pacijentima prepisuju infuzije koje proizvodi ta kompanija, prenosi Tanjug.\nOvakvi recepti si veoma unosni za apoteke i proizvođače lekova, pa se u farmakoindustriji nazivaju i „farmaceutskim zlatom”.


Američki princip: „Što gore, to bolje“ - 21.08.2018, Sputnik Srbija\nSaopštenje Stejt departmenta da je Amerika spremna da uvede sankcije Moskvi zbog „mešanja“ u buduće izbore može se objasniti predizbornom agitacijom, smatra... 21.08.2018, Sputnik Srbija\n20:13 21.08.2018 (Osveženo: 21:20 21.08.2018)\nSaopštenje Stejt departmenta da je Amerika spremna da uvede sankcije Moskvi zbog „mešanja“ u buduće izbore može se objasniti predizbornom agitacijom, smatra portparolka Ministarstva inostranih poslova Rusije Marija Zaharova. Zamenik šefa diplomatije Rusije Sergej Rjabkov smatra da se Amerika vodi principom: „Što gore, to bolje“.\n„Izbori još nisu održani, a sankcije su već spremne. Zašto? Zato što je to važan faktor predizborne agitacije u SAD“, prokomentarisala je Zaharova na Fejsbuku najavu pomoćnika državnog sekretara SAD Ešli Ford da su SAD spremne da uvedu nove sankcije protiv Rusije zbog mešanja u izbore za Kongres koji će biti održani u novembru ove godine.\nZamenik šefa diplomatije Rusije Sergej Rjabkov je obećao da će Moskva odgovoriti na nove sankcije SAD.\n„Tvrdokornom, ostrašćenom i agresivnom pristupu Amerikanaca u rešavanju bilateralnih i međunarodnih problema suprotstavićemo se mirnim i metodičnim radom zasnovanom na konstruktivnoj agendi. Na sankcije ćemo odgovoriti tako da to ne nanese štetu našim sopstvenim interesima“, naglasio je diplomata.\nOn smatra da se Vašington, uvodeći nove ograničavajuće mere protiv Rusije, vodi principom „što gore, to bolje“.\nZato, prema rečima zamenika ministra, SAD neće uspeti da proguraju spiskove sankcija o Severnoj Koreji u SB UN.\nRanije je Ministarstvo finansija SAD saopštilo da su se još dva ruska građana, tri ruske kompanije i šest ruskih brodova našli na spisku američkih akcija zbog navodnog hakovanja i nelegalnog dostavljanja naftnih derivata Severnoj Koreji.


Infoverzum: Raketni štit u Rumuniji, Cold War part 2\nRaketni štit u Rumuniji, Cold War part 2\nDakle predsednik Rumunije Traian Basescu je najavio da će Rumunija dozvoliti Americi razmeštanje dela raketnog štita na svojoj teritoriji u blizini grada Deveselu u blizini bugarske granice.\nJedan američki časopis je objavio ovu sliku sa tekstom gore : "Ruska pretnja i kako se boriti sa njom" Ruska pretnja?\nBaza u kojoj će biti smešteni Amerikanci (200-500 ljudi je najavljeno) je bila nekada vojni aerodrom izgradjen uz pomoć Sovjeta. Više aerodrom nije u upotrebi, mada će se možda privremeno osposobiti za korišćenje dok su Amerikanci tu.\nOvo postavljanje u Poljskoj i sada u Rumuniji se opravdava jačanjem Severne Koreje i Irana pa bi oni mogli ispaliti neke rakete ka Americi.\nNe znam da li su Amerikanci učili geografiju ali samo da prikažem koliko je ta izjava totalna glupost.\nDakle moj crtež nije baš najsjajniji ali ukratko objašnjenje :\na) Iran nema raketni domet da pogodi Ameriku, bar ne trenutno\nb) Koreja ima rakete koje bi mogle u teoriji pogoditi Američku obalu ali kad bi ih ispaljivali preko Japanskih ostrva a ne preko Evrope (ko je video ovu mogućnost da Koreja ispali rakete preko Evrope na Ameriku taj ili ne zna geografiju ili je lud ili možda čak i oba)\nc) Iran i Koreja se nikad nisu nešto zamerali puno Evropi sigurno nisu Poljskoj i Rumuniji.\nd) Terorizam nije ograničen na teritorije, u teoriji opet mogla bi se ta neka raketa lansirati sa broda ili sa nečije tudje teritorije npr. u Africi...\nOvo je samo joše jedna (nepotrebna) provokacija Rusije u seriji jer postavljaju pvo baš oko njihove teritorije praveći se da će Iran ili Koreja lansirati nešto....\nKoji zauzvrat razvijaju nove ofanzivne rakete Sineva od kojih je jedna lansirana pre neki dan i pogodila je cilj sa 11.574 km. Ta raketa nosi 10 bojevih glava od kojih svaka može imati drugi cilj (kad bi se lansirala ka Evropi jedna raketa! bi počistila 10 prestonica).\nSve mi ovo nekako miriše na neki drugi hladni rat, pošto Rusija posle dosta vremena ima sposobnosti i budžet da odgovori na provociranje Amerke..\nTeoretičari zavere bi pre rekli da umesto da počinje novi hladni rat da onaj stari nikada i nije završen...\nObjavio Vigi u 11:12 PM\nKategorije : amerika, Avioni, rusija, Tehnika, teorije zavere, vojska


Međunarodni skup u Prištini: Više ravnopravnosti za žene\nPredsednica Kosova Atifete Jahjaga pozvala je danas sve učesnice Medjunarodnog skupa "Partnerstvo za promene - jačanje položaja žena", medju kojima su i Medlin Olbrajt, Vesna Pusić i Ulrike Lunaček, da zatraže više ravnopravnosti za sve žene.\n"Tražimo da uspostavimo partnerstvo da bismo ojačali položaj žena. Imala sam čast da vas pozovem na ovaj samit jer ste radom pokazale liderstvo u vreme kada treba da ima više ravnopravnosti... kada treba da obezbedimo veće šanse za naše porodice i ulogu koja će održati temelje jednog pravičnog društva", rekla je Jahjaga na skupu koji je\nokupio više od 200 žena iz svih delova sveta.\nU nemogućnosti da učestvuje na konferenciji državna sekretarka SAD Hilari Klinton se učesnicima obratila video linkom i tom prilikom je gradjanima Kosova čestitala okončanje nadgledanja nezavisnosti Kosova, što je, prema njenoj oceni istorijski dogadjaj.\n"Vi ste stvorili demokratsku državu i SAD će ostati vaš prijatelj dok budete rešavali i druge izazove", rekla je Klintonova.\nNa otvaranju konferencije govorila je i predsednica Skupštine Albanije Jozefina Topali i bivša američka državna sekretarka Medlin Olbrajt. Olbrajtova je izrazila podršku ženama Kosova dok je izbor Jahjage za predsednicu Kosova ocenila kao primer koji treba slaviti.


U Srbiji oko 450.000 obolelih od retkih bolesti | Dečji sajt\nU Srbiji oko 450.000 obolelih od retkih bolesti\nU Srbiji postoji oko 450.000 osoba obolelih od retkih bolesti koji se svakodnevno suočavaju s problemima finansiranja skupih lekova, bez stručnjaka za retke bolesti i sistemske pomoći države, rečeno je danas na sastanku povodom Dana retkih bolesti.\n"Retke bolesti nisu prepoznate u sistemu nacionalne zdravstvene zaštite, imamo mnogo malo stručnjaka za to, a dijagnostika u proseku traje i do sedam godina", rekla je predsednica Nacionalne organizacije za retke bolesti Srbije (NORBS) Marija Joldić.\nKada pacijent dođe do zdravstvenog sistema i do dijagnoze, porodica je prva koja pruža podršku, ali je neophodan i sistemski pristup problemu od države, naglasila je\nStrategija borbe s retkim bolestima koja treba da bude donesena ove godine će obuhvatiti dijagnostiku, lečenje, pravljenje regista retkih bolesti, statistiku, ali će obuhvatiti i edukaciju lekara i socijalnu zaštitu obolelih, rekla je Jordićeva.\n"Ne postoje obezbeđena budžetska sredstva za odrasle, već tu pomoć dobijaju samo deca", rekla je potpredsedica NORBS-a Sandra Pavlović i zapitala da li to znači da odrasli nemaju prava na tu pomoć.\nKao da pacijenti posle osamnaeste ne treba da nastave lečenje, rekla je i dodala da Pravilnik o utvrđivanju telesnih oštećenja i dalje ne prepoznaje retke bolesti, te da većina obolelnih nema pravo na poseban dodatak jer su često njihova oštećena veća od onih propisanih tim aktom, naglasila je Pavlovićeva.\nJedan od problema je povezivanje šifara retkih bolesti sa određenim lekovima, to ne spada u finansijske probleme nego probleme organizacione prirode koji su rešivi, naglasila je ona.\nPavlovićeva je dodala da, iako Zakon o inkluziji zabranjuje diskriminaciju, često se susrećemo s diskriminacijom od prosvetnih radnika, jer ne mogu da prihvate te učenike koji zahtevaju poseban pristup.\nNa sastanku je uručena i Godišnja nagrada NORBS za izuzetan doprinos u unapređenju položaja osoba sa retkim bolestima Igoru Korugi koji je podvukao kako mu je velika čast što je dobio nagradu i dodao da je "važno da dijagnoza ne treba da bude centar vašeg života i da identitet treba da se sastoji i od drugih aspekata". Retka bolest ili stanje je ona koja se javlja kod manje od pet na 10.000 stanovnika, procenjuje se da je u Evropi oko 30 miliona ljudi ima neku retku bolest.\nfoto: juznasrbija.info, novosti.rs